En campanya #26J : Batet(PSOE-PSC) en defensa de les estelades ! directe!cat\nPolítica Última actualització Dissabte, 21 de maig de 2016 13:20 h\nDemana que el PP assumeixi "responsabilitats polítiques" pel cas de les estelades. Per "intentar fer un ús partidista, esbiaixat i restrictiu de la Constitució i dels drets i les llibertats dels ciutadans de Catalunya"\nACN Lleida .- La candidata del PSC a les eleccions del 26-J, Maritxell Batet, també demana que la delegada del govern espanyol, Concepción Dancausa, i el govern en funcions del PP assumeixin "responsabilitats polítiques" després que un jutge hagi tombat la prohibició d'exhibir estelades a la final de la Copa del Rei de demà diumenge. Batet ho justifica perquè, segons ella", han intentat "fer un ús partidista i esbiaixat i una interpretació restrictiva de la nostra Constitució i dels drets i les llibertats dels ciutadans de Catalunya".\n26J, aplec del cargol, Meritxell Batet, PSC\nL’Aplec del Cargol provoca miracles\nRespecte a la resolució judicial, la candidata del PSC ha afirmat que "no només la respectem sinó que celebrem que s'hagi produït en aquests termes perquè la defensa dels drets fonamentals i de la llibertat d'expressió un cop més ha pogut ser avaluada i reforçada pel poder judicial".\nCal recordar que aquest divendres el president de la Generalitat, Carles Puigdemont, va reclamar públicament la dimissió o, si aquesta no es produeix, el cessament de la delegada del govern espanyol a la Comunitat de Madrid, Concepción Dancausa, un cop el jutge va rectificar la prohibició de les estelades a la final de la Copa del Rei.\nEstelades: calia plantar-se 21.05.2016.\nBatet obre la porta a fer president Mariano Rajoy 02.05.2016.\nLes entranyes de vella política del PSC ressorgeixen per imposar Batet 29.04.2016.\n22 de maig de 2016, 11.22 h\nDes de quan ells i el PSC defensa les estelades. Potser ja són massa obvies, massa popularitzades pel seu gust, i no volen complicar-se la supervivència.\nCrec que es pura propaganda per a vendre millor el seu psoe-socialisme. Els veig com uns falsos i interessats...., perquè després te la foten pel darrere. No els puc ni veure....\n21 de maig de 2016, 17.54 h\n#1 I, a més, pacten amb C's per acabar amb el que significa CAT.\nNo està prou clara la falsedat d'aquesta gent?\nA CAT no enganyaran mai més a ningú. Son terminals.\n21 de maig de 2016, 16.43 h\nCaldrà recordar-li a la Senyora Batet que els drets i llibertats ciutadanes, com votar i decidir, també són drets constitucionals i contradir-los també és fer una lectura esbiaixada de la transacció del 78.\n21 de maig de 2016, 15.23 h\nAra fan el paper per les eleccions. falsos!\nEn canvi ni van respectar l'Estatut sortit del poble que, segons Guerra, el van respallar ni van fer res per impedir el TC.\nTampoc fan res per defensar la llibertat , o no ho és?, de parlar la llengua propia a les Corts i a Europa.\nNi de fer cap referendum. A Madrit van dir NO\nI menyspreen a CAT com a nació, pot ser la més antiga de l'Estat espanyol.\nSon una colla de brètols que encara s'ho trovaran més.\nAquesta bruxa no ens enganyarà pa... Llegir més


Judici contra l'assassina dels ciclistes de Xàbia\nLa jove que va atropellar i va matar a tres ciclistes de Xàbia es nega a tornar a la presó\nEl 24 de maig se celebrarà el judici contra l'acusada\ndissabte, 7 de novembre 2020 - 13:20h\nJudici contra la xica que va matar a 3 ciclistes de Xàbia | Pixabay\nEl 7 de maig de 2017 una xica va atropellar a sis ciclistes de Xàbia (Alacant), en la carretera N-332 en Oliva, en la comarca de la Safor (València). En l'accident, van morir tres persones en envair la conductora el carril i el voral contraris.\nSegons ha avançat el diari 'Información', la presumpta autora dels fets va complir un any de presó de preventiva, però va eixir en llibertat provisional després de pagar una fiança de 7.000 euros.\nAra, la xica preferix anar a judici i arriscar-se al fet que la condemnen a quatre anys abans que acceptar entrar per voluntat pròpia de nou en presó. L'acusada s'enfronta a tres delictes d'homicidi amb imprudència greu, altres tres de lesions i d'un delicte contra la seguretat viària.\nEste divendres, la xica s'ha negat a acceptar la proposta de pena del Ministeri Fiscal que a demés, comportaria una reducció de la pena a canvi de declarar-se culpable, evitant celebrar el judici.\nEls advocats de les víctimes, el fiscal i el lletrat de Mavi S., -la conductora que després d'una nit de festa va atropellar als ciclistes (va donar positiu en alcohol i drogues)-, no van conseguir ahir en el Palau de Justícia de Gandia un acord que evitarà un judici que s'ha fixat per al pròxim 24 de maig.\n"365 dies sense Marta Calvo, la xica valenciana desapareguda en Manuel" "Absolen als amos del gos que va atacar a la política Sandra Gómez"


Posted on 9 gener 2015 9 gener 2015 Posted in Notícies and tagged agrupació electors, candidatures, ciutadania, comu, eleccions, la mañana, lleida.\nEn resposta a la informació publicada el dia 9 de gener pel diari La Mañana, creiem oportú fer algunes precisions.\nEl Comú de Lleida, amb més de 2 anys de trajectòria, està format per un grup cada cop més gran de persones que volem impulsar una candidatura ciutadana que es presenti a les eleccions municipals de la ciutat de Lleida l’any 2015.\nAl comúdelleida tenim clar que la responsabilitat de govern recau en la ciutadania i que aquests són els qui tenen el dret i el deure de regir la seva ciutat. Sembla ser, però, que no tothom ho veu igual, que constantment quan es parla de fer política s’entén que aquesta tan sols pot estar en mans dels partits polítics. Ens trobem aleshores amb la necessitat d’alguns de vincular qualsevol iniciativa política amb un o altre partit, com si els ciutadans no tinguéssim la potestat d’assumir les nostres responsabilitats sense la tutela d’aquests.\nL’afirmació de què el Comú està “en la òrbita d’ICV” creiem que està del tot fora de lloc i, a més, és especialment desencertada a l’hora de definir el que som. Com vam aprovar en assemblea i hem fet públic, l’assemblea del Comú va optar per desmarcar-se de sigles i anar a una candidatura ciutadana sota la fórmula d’agrupació d’electors. Després d’un any promovent reunions i de constatar que unir totes les formacions d’esquerres en una candidatura era inviable, l’assemblea va optar per deslliurar-se de sigles i acollir totes les persones que respectessin el programa que ja tenim molt avançat.\ncom vam aprovar en assemblea i hem fet públic, l’assemblea del Comú va optar per desmarcar-se de sigles i anar a una candidatura ciutadana sota la fórmula d’agrupació d’electors.\nMantenim la convicció que qualsevol persona o grup disposats a signar i treballar per un programa en què majoritàriament coincidim ha de tenir cabuda en el projecte, i que només així existeix la possibilitat real de canviar el govern municipal, de treure moltes coses a la llum i de treballar per una orientació i una gestió realment diferents de la nostra ciutat.\nLes nostres assemblees i reunions, convocades al web comudelleida.cat, són obertes a tothom. Sigui per aquesta via o per la que es consideri oportuna ens encantarà aclarir qualsevol dubte a tota persona que ho requereixi.\nNotícia publicada a La Mañana el dia 9 de gener de 2015\n← Cal un vestit de gala…


Ocampo reclama per guanyar «bon joc» i no autoflagel·lar-se - Regió7 :: El Diari de la Catalunya Central\nOcampo reclama per guanyar «bon joc» i no autoflagel·lar-se\nEl tècnic de l'ICL destaca, abans de viatjar a la Corunya, que l'excés de responsabilitat tenalla els jugadors\nmarc amposta manresa 10.05.2018 | 19:52\nDiego Ocampo, en roda de premsa Marta Pich\nL'ICL Manresa afronta aquest divendres (21 h) un partit vital a la Corunya, el tercer dels quarts de final. Qui guanyi quedarà a un triomf de les semifinals de la LEB Or; qui perdi, a un pas de ser eliminat. Un escenari que el tècnic manresà, Diego Ocampo, no es vol plantejar.\n«A vegades ens castiguem massa per errors. Sé com ens ha afectat perdre diumenge i no ens pot afectar fins a autodestruir-nos. Tenim jugadors molt responsables i a vegades es castiguen massa», destaca el tècnic, que admet la pressió per pujar i que negar-ho «no serviria» de res. «És normal que el club i els jugadors i els aficionats, que són la clau, vulguin tornar a l'ACB», afegeix. «Però això no pot condicionar el nostre treball diari».\nEl tècnic apel·lar al «bon joc» per superar el Corunya, «un bon equip». «Ha de ser un repte, jugar contra un bon equip per millorar», afegeix Ocampo, que incideix sobretot en la mentalitat de la plantilla, i per millorar-la apunta que és important que hi hagi «bona comunicació, parlar i buscar el bé comú». Tot i això, el tècnic demana «concentrar-nos en el que depèn de nosaltres i en jugar bé».\nOcampo preveu fer algun canvi tàctic per sorprendre el Corunya, però recorda que «quan aportes alguna cosa amb poc temps, pot crear inseguretat. Farem alguna cosa, però basat en generar seguretat i confiança amb l'equip».\nOcampo marxa i Peñarroya s'apropa a la banqueta del Baxi Manresa\nLa pròrroga li surt creu a l'ICL


Recordatori de la presentació de la Comissió de la Falla L’Albereda 2020 Vs 2021 – BÉTERA – toda la información del Bétera, Valencia\nRecordatori de la presentació de…\nAquesta setmana vam ser coneixedors de la decisió de no celebrar a Bétera les Falles en el mes de març. L’any passat, el Món de les Falles ja va ser uns del grans afectats per la pandèmia. Després de realitzar-se les presentacions de les diferents comissions de Bétera amb els seus màxims representats per a l’any 2020 i la resta d’actes oficials organitzats per la Junta Local Fallera de Bétera com l’exposició del Ninot i La Crida, entre altres, les Festes Josefines van tindre que ser suspeses a causa de la Covid-19.\nEnguany, aquestes tampoc podran dur-se a terme en la seua data per aquesta mateixa pandèmia, per aquest motiu, l’equip de Betera.com està oferint al llarg d’aquestes setmanes uns especials de les diferents presentacions que van tindre lloc l’any passat.\nSi la setmana passada, seguint l’ordre de presentacions de l’any passat vam parlar de la Falla La Barraca i l’anterior de la Falla Gran Via del Sud, hui toca parlar de La Falla l’Albereda. Aquesta va dur a terme la seua presentació, el 25 de gener de 2020.\nA continuació, tornem a compartir unes imatges de la presentació amb els representants anteriors i entrants (cal fer clic en elles per poder ampliar). Cal recordar que els màxims representants per a aquests exercicis que encara no s’han pogut dur a terme són: Andrea Toral i Navarro (Fallera Major Infantil de la Falla l’Albereda), René Moreno i Ferreres (President Infantil de la Falla l’Albereda) i Vanessa Navarro i Clavel (Fallera Major de L’ALbereda, acompanyats del president d’aquesta comissió Isaac Rodríguez i Gutiérrez.\nPodeu llegir més sobre ells en aquest enllaç: fer clic ací en l’entrevista de l’any passat.


Comerç interior del llibre a Espanya 2012 | editorsvalencians.com\nComerç interior del llibre a Espanya 2012\nLa Federació de Gremis d'Editors d'Espanya presenta l'estudi de comerç interior; al llarg de 24 anys s'ha mantingut una coherència interna de l'estudi que ens permet una bona fiabilitat de les conclusions del mateix.\nAquesta edició de l'estudi arreplega les dades d'edició i facturació de les empreses editorials privades i agremiades a Espanya, referides a l'exercici econòmic de 2012. En el mateix es tracta de reflectir la situació actual del mercat editorial i l'evolució i tendències dels principals indicadors del sector.\nEn l'evolució del mercat interior del llibre, com va ocórrer ja amb l'exercici de l'any 2011, el sector ha vist disminuïda la seua facturació en un 10,9%. Aquesta situació afecta a tots els subsectors excepte la literatura i el llibre digital.\nLes causes d'aquesta evolució que es ve constatant des de fa ja diversos anys són variades i de diversa índole. D'una banda, la crisi econòmica i financera que estem vivint i que provoca una reducció del consum i de la demanda interna. El canvi d'hàbits de consum cultural que ens ha portat el món digital és una segona causa, no tant perquè el món digital és en si mateix una amenaça sinó perquè no s'està creant el model de transacció justa mancant una legislació fiscal i de defensa de la propietat intel·lectual molt més decidida amb la qual es comprometen de manera radical les autoritats públiques. Estem, a més, immersos en la tramitació d'una nova reforma educativa amb el que aquesta situació comporta d'incertesa per part de tots els agents educatius.\nA continuació s'ofereix un resum de les dades de l'informe destacant les principals xifres obtingudes de l'activitat del sector editorial privat i agremiat a Espanya desenvolupada l'any 2012.\nHi ha 24 empreses editorials menys i el nombre d'empleats descendeix un 5,6%, una baixada superior a la dels dos anys anteriors. Aquesta dada mostra els efectes que la crisi econòmica està tenint sobre la indústria editorial.\nQuant a l'edició, es registra en 2012 una disminució dels títols editats, la qual cosa canvia la tendència dels anys anteriors. Descendeixen encara que en menor mesurada els exemplars editats i, com a conseqüència augmenta el tiratge mitjà. En concret, els títols editats (79.175) han disminuït en un 4,9%, els exemplars (280.251 mil) han disminuït en un 2,2%, amb un tiratge mitjà de 3.540 exemplars per títol, 99 exemplars més que en 2011. En els últims tres anys la tendència és a disminuir el tiratge mitjà, encara que aquest últim any haja augmentat lleugerament.\nMolts d'aquests exemplars, o bé es dirigeixen al mercat exterior en forma d'exportacions, o bé són retornats, ja que en el mercat interior només s'ha venut el 60,7% (170.237 mil exemplars).\nEn 2012 s'aconsegueix una xifra de facturació global de 2.471,49 milions d'euros, un 10,9% inferior a la de l'exercici anterior. El preu mitjà resultant per exemplar ha sigut de 14,52€ per llibre, 0,65€ més per exemplar que en 2011, és a dir, es produeix un augment del 4,7% respecte a l'exercici anterior.\nRespecte a 2011, a excepció de la Literatura (+2,8%) la resta de matèries pateixen descensos en la seua facturació, sent Còmics (–41,6%), Científic tècnic i universitari (-31,5%), Diccionaris i enciclopèdies (–29,2%), Divulgació general (–23,6%), Total Ciències socials i Humanitats (–15,0) i Infantil i juvenil (–12,4) les que més disminueixen.\nSegons la grandària de les editorials, en milions d'euros, tots els grups experimenten una menor facturació. En quota de mercat, disminueix la de les molt grans editorials i augmenta la de les grans i mitjanes. Cal recordar que aquest augment es deu fonamentalment al canvi de grup que han experimentat 2 empreses que l'any passat van estar en el grup de les molt grans (més de 60 milions d'euros) i que enguany han canviat al segon grup de facturació, en el qual hi ha també 3 empreses menys que han passat al grup de les mitjanes.\nLa facturació pateix un descens generalitzat en tots els gremis, excepte en el cas de Galícia. Disminueix, d'altra banda, la quota de mercat de Madrid després de la millora de 2011, i augmenta la de Catalunya (el 48,9% del total), mantenint-se pràcticament en la resta dels gremis. Entre aquests dos gremis se suma el 91,9% de la facturació global.


Membres d'aquesta minoria kurda alliberats diumenge després de gairebé sis mesos de captiveri expliquen els horrors a què van ser sotmesos\nRedacció 20/01/2015 - 09.04 Actualitzat 20/01/2015 - 10.17\nLes forces de seguretat kurdes ajuden a baixar un dels yazidites alliberats a l'Iraq. (Foto: Reuters)\nUn dels yazidites alliberats diumenge després de cinc mesos i mig segrestats per Estat Islàmic denuncia: "Ens van maltractar i ens van treure tot el que teníem. No són éssers humans, són uns monstres." Un altre dels alliberats diu: "No ens donaven menjar i ens amenaçaven amb les armes perquè ens convertíssim a l'islam." Cansats, demacrats i amb la salut deteriorada, els 200 membres d'aquesta minoria kurda intenten recuperar-se després d'haver estat entre les reixes dels jihadistes a Mossul, al nord de l'Iraq.\nEls retinguts recorden el malson que va començar quan el mes de juny els extremistes van aconseguir el control de gran part del nord de l'Iraq i van expulsar, matar o segrestar els seguidors de la religió yazidista, que consideren uns infidels. Burges Elias, de 61 anys, explica que els van separar de les seves dones, "de qui no sabem res des de llavors". Entre el grup de retinguts hi havia nens, dones i gent gran. Els jihadistes els van tenir a la presó de Tel Afar, a l'oest de Mossul, i poc després els van portar a una altra presó, més a prop de Kirkuk, fins que els van alliberar. Les autoritats locals asseguren que els van deixar lliures perquè la majoria dels segrestats tenen malalties cròniques.\nEls 200 yazidites van arribar a Dehok en autobusos i van ser rebuts amb aplaudiments i abraçades. Una de les alliberades, de 70 anys, va morir quan baixava de l'autobús i després d'abraçar una de les seves filles. La dona va morir a conseqüència del cansament acumulat durant tot aquest temps.\nEl representant dels yazidites al Consell de Nínive, Jadida Hamua, ha fet una crida a la comunitat internacional i a l'ONU perquè ajudin a alliberar els més de 5.000 ciutadans segrestats per Estat Islàmic.


Una vacuna desenvolupada per Moderna obté resultats esperançadors contra el COVID-19\nMoment en què un infermer posa la vacuna a un pacient\nMoment en què un infermer posa una vacuna a un pacient | ACN\nLa companyia Moderna ha anunciat dades clíniques positives provisionals d’ARNm-1273 -candidat a la vacuna contra el nou coronavirus- en l’estudi de fase 1 dirigit per l’Institut Nacional d’Al·lèrgies i Malalties Infeccioses (NIAID). Les dades d’inmunogenicitat estan disponibles actualment per al nivell de dosi de 25 micrograms i 100 micrograms (edats 18-55) després de dues dosis (dia 43) i en el nivell de 250 micrograms (edats 18-55) després d’una dosi (dia 29).\nEn concret, s’han observat augments de la inmunogenicitat depenents de la dosi en els tres nivells de dosis, i entre l’encebament i el reforç dins dels nivells de dosis de 25 micrograms i 100 micrograms. Tots els participants de 18 a 55 anys en els tres nivells de dosis seroconvirtieron el dia 15 després d’una dosi única. Així mateix, en el dia 43, dues setmanes després de la segona dosi, al nivell de dosi de 25 micrograms, els nivells d’anticossos d’unió estaven en els nivells observats en sèrums convalescents analitzats en el mateix assaig. En el dia 43, al nivell de dosi de 100 micrograms, els nivells d’anticossos d’unió van excedir significativament els nivells observats en sèrums convalescents.\nEn aquest moment, les dades d’anticossos neutralizants estan disponibles només per als primers quatre participants en cadascuna de les cohortes de nivell de dosi de 25 micrograms i 100 micrograms. D’acord amb les dades d’anticossos d’unió, la vacunació d’ARNm-1273 va provocar anticossos neutralitzants en els vuit participants, mesurats per assajos de neutralització per reducció de placa (PRNT) contra el SARS-CoV-2 viu. Els nivells d’anticossos neutralitzants en el dia 43 estaven per sobre dels nivells generalment observats en sèrums convalescents. “Aquestes dades provisionals de la fase 1, encara que primerencs, demostren que la vacunació amb ARNm-1273 provoca una resposta immune de la magnitud causada per una infecció natural que comença amb una dosi tan baixa com 25 micrograms”, han dit els experts.


L'Ateneu obre les inscripcions per a la programació d'estiu\nImatge promocional de l'obra de teatre 'Los hombres blancos deben morir'\nL'Ateneu obre les inscripcions per a la seva programació d'estiu\nTeatre, música i tastets formatius per a diversos públics\nper Redacció Rubí. 10 de juny de 2021 08:33\nEn aquesta nova programació d'estiu, l'Ateneu ha recollit en forma de tastets formatius aquells tallers que han tingut bona acceptació anteriorment, com ara l'escriptura o l'aquarel·la. Així, s'han previst les activitats Escriure l'erotisme i Escrivim gènere negre, totes dues d'una durada de quatre hores i un preu de 10 euros, i també el tastet Intensiu d'aquarel·la, amb una durada de set hores i mitja i un preu de 19 euros.\nPel que fa a l'oferta familiar, hi ha previstes tres noves activitats dins el cicle Art i creativitat i, cada dimarts a les 19 h, una proposta diferent de teatre per gaudir també amb els infants. La programació completa es pot consultar aquí.\nEl públic general també tindrà al seu abast diverses activitats escèniques. Serà el cas de l'espectacle Música i poesia (2 de juliol) i de dues propostes commemoratives: Big Mama canta a Felícia Fuster (14 de juliol), que celebra el centenari d'aquesta autora; i Ese Tango (16 de juliol), on l'escola de dansa i teatre Vuit Temps ret homenatge al músic Astor Piazzolla coincidint també amb els cent anys del seu naixement.\nTotes les activitats requereixen inscripció prèvia\nA causa de l'emergència sanitària, totes les activitats requereixen inscripció prèvia o bé de manera presencial a l'equipament (carrer de Xile, 1).


Comencen les obres de millora de la C-58 entre Sabadell i Terrassa | La torre del Palau\nComencen les obres de millora de la C-58 entre Sabadell i Terrassa\nEls treballs permetran eixamplar la calçada i millorar els accessos en un tram en el sentit Manresa, amb un pressupost de 14 MEUR\nper Redacció, 24 de maig de 2019 a les 16:37 |\nLa C-58, al seu pas per Sant Quirze del Vallès | NacióSabadell\nEl Departament de Territori i Sostenibilitat ha iniciat les obres per a l’eixamplament i millora d’accessos d’un tram de l’autopista C-58 entre Sabadell i Terrassa, en la calçada en sentit Manresa. Aquests treballs s’afegeixen als que estan en marxa entre Terrassa i Badia del Vallès, a la calçada en sentit Barcelona.\nAmpliació entre Sabadell i Terrassa\nAra comencen les obres, per un valor de 14 MEUR, d’ampliació de l’autopista entre Sabadell i Terrassa en la calçada Manresa. Es preveu que els treballs tinguin un termini d’execució de 15 mesos. L’obra que ara s’inicia abasta un tram d’uns 4,5 quilòmetres entre els enllaços Ronda Oest de Sabadell i Can Parellada de Terrassa.\nL’actuació consisteix en l’eixamplament de la plataforma per assolir quatre carrils; en un primer tram, aquesta ampliació facilitarà el trenat dels vehicles (canvis de carril) en la calçada principal; en un segon tram, l’eixamplament servirà per a formar una calçada lateral de dos carrils per a distribuir els moviments d’entrada i sortida a l’autopista i separar-los del trànsit de pas. D’aquesta manera, l’actuació afavorirà la fluïdesa en la circulació.\nLes principals actuacions previstes en l’obra que ara s’impulsa són:\n- Tram entre la entrada de la Ronda Oest de Sabadell i la següent sortida, l'enllaç de Sant Quirze (quilòmetre 15,4): Es forma un quart carril continu per a millorar el tram trenat entre entrada i sortida. Com a conseqüència, es traslladarà el ramal de sortida de l’enllaç de Sant Quirze nord i es modificarà l’actual pas sobre el vial que comunica els dos costats de la C-58. La configuració de l'autopista C-58 en aquest primer tram serà, per tant, de 3 carrils per al tronc de l’autopista i un quart carril, situat a continuació en el mateix tronc, per a trenats.\n- Ramal d'incorporació de l’enllaç de Sant Quirze Nord (km 15,8). Es conserva el carril d’entrada a l’autopista i el tronc principal passa de 3 a 4 carrils. Uns 700 metres més endavant, la calçada es bifurca: es deixen 2 carrils per al tronc i dos carrils per formar una calçada lateral per absorbir l’elevat trànsit d’aquest tram.\nEl tronc principal continuarà amb una configuració de dos carrils sense connexions, fins al final de l’actuació, al quilòmetre 18,8. Les connexions seran recollides per la via col·lectora-distribuïdora.\n- Via col·lectora-distribuïdora. La calçada lateral distribuïdora continuarà amb 2 carrils fins a l’enllaç de la riera de les Arenes, on la secció serà de 3 carrils durant uns 300 metres. Per a creuar la riera de les Arenes, es construirà un nou viaducte (de 128 metres de longitud), paral·lel al del tronc principal. Aquesta via col·lectora recollirà, així, la sortida i l'entrada de l'àrea de servei i els ramals d'entrada i sortida de l'avinguda del Vallès Nord i Sud. Al quilòmetre 18,5 la via es bifurca entre el carrer de l’Anoia i un últim accés a la C-58.\n- Reordenació dels accessos. Addicionalment, les obres permetran reordenar i millorar els accessos als polígons de Can Parellada, Santa Margarida, Terrassa est i a la carretera BP-1503 (cap a les Fonts i Rubí). Així mateix, l’obra comportarà la modificació de la calçada lateral existent actualment a l’enllaç Terrassa est.\n- Principals estructures: A més de la modificació del pas superior de l’enllaç de Sant Quirze nord i el nou viaducte sobre la riera de les Arenes, les obres inclouran el perllongament d’un pas inferior a l’entorn de l’enllaç Terrassa est per adaptar-lo a l’eixamplament de la plataforma.\n- Altres treballs. Les obres inclouran altres tasques com els desviaments i reposició de serveis, els moviments de terres, la formació de ferms i paviments, els elements de drenatge, la senyalització i barreres de seguretat, la xarxa de telecomunicacions i enllumenat, o les mesures d’integració en l’entorn.\nFase final dels treballs entre Terrassa i Badia del Vallès\nD’altra banda, les obres corresponents a l’ampliació de l’autopista C-58 de la calçada sentit Barcelona, entre Terrassa i Badia del Vallès, es troben en la seva última etapa. En concret, els treballs, que sumen una inversió de 14,6 MEUR, inclouen la construcció d’un tercer carril entre Terrassa est i l’enllaç de Sabadell Centre (al terme de Sant Quirze del Vallès) i la formació de nous carrils de trenat entre el nus de Sant Pau (Sabadell) i l’enllaç amb l’AP-7/B-30 (Badia del Vallès).\nEs preveu que aquestes actuacions entraran en servei durant aquest estiu.\nVallès Occidental, Societat, C-58, infraestructures


Toni Sala » Blog Archive » La decadència (14)\nLa decadència (i 15) »\nLa decadència (14)\nEl cap del sol i dels altres cremant a la pira. Els cossos enterrats drets a la fossa negra, arrelats a la carn opaca amb l’esquelet.\nEm vaig imposar la salut. Massa dies del meu juliol hivernant al sofà. I vaig dir-me: ara. Teníem nens a casa. Nens. Vaig agafar la bicicleta. Vam llogar-ne unes altres. Em vaig posar els pantalons curts i vaig endur-me’ls a fer l’ascensió, força semblant a embridar uns cavalls que m’estiressin muntanya amunt. Vam pujar en un moment.\n– S’ha fet curt, eh?\nVam seguir el quilòmetre i mig de camí romà, un empedrissat de closques blanques de tortuga emmig del bosc. Després un túnel de bruguerars. Després vam deixar el camí i vam baixar a la font, vam seure als bancs de la taula de fusta mentre s’omplia d’aigua la garrafa. La taula, si no la saps no la veus, sembla de troncs arrelats, confosa amb el bosc, s’ha anat enverdint, és tova, està viva i mig podrida, has d’arreconar branques i fulles per seure-hi.\nVuit litres d’aigua a la motxilla i les altres bicicletes darrere meu.\n– No correu!\nI en canvi jo mateix vaig deixar anar els frens per por de no fer anar malament els de darrere. Baixàvem pel corriol passat el collet de la Mare de Déu. Vaig veure la pedra a davant de la roda però ja no podia girar. La bicicleta va quedar clavada com un gat que planta cara a un altre gat, quiets tots dos, pedra i roda. Vaig sentir-me volant per sobre el manillar. La bicicleta encara no havia caigut darrere meu. La bicicleta robada que no supera una pedra. Les cabres pels seus pecats. I vinga caure marge avall, rodolant com un tronc entre els troncs carbonitzats de les alzines, el negre d’algun incendi als arbres i als arbustos morts de per terra, rebolcant-me, somrient, la terra i jo en tracte eròtic, el cap ben net, alliberat de qualsevol por, renúncia, esperança, baixant rodolant i fregant pel pendent, avall cap a la gran fossa comuna, ben lliure de mi. Fins que em va aturar un tronc. Em vaig quedar un segon estirat. Em vaig aixecar ple de terra. Tenia rascades de carbó. No m’havia fet res.\n– Ja us havia dit que no corréssiu.\nSí que tenia una ferida. Algun blau, alguna tumefacció amagada pel cos, això era previsible. Però tenia una ferida que m’anava de sota el genoll fins a la meitat de la tíbia. Vermella de sang i negra de carbó.\n– Quina pinzellada més ben feta – em va dir, al cap d’un mes, un pintor.\nEncara no s’ha esborrat i espero mantenir el solc quan m’enterrin. Està bé com a estela del pas per aquells pendents i record d’estiu. Si m’agraden els trastos de segona mà, com no han d’agradar-me les cicatrius en carn pròpia. A la mà dreta, just a mig arc entre el dit gros i l’índex, hi tinc una muntanyeta de la mida d’una ungla, la cicatriu que em vaig fer un dia que ferrava un cavall amb el meu avi: el millor record que tinc d’ell, el seu monticle al cementiri de la meva mà. Ell empeltat a la carn de la seva carn, amb el martell i els claus de ferrar cavalls, uns claus especials, d’acer, amb la cabota cúbica i la tija plana com una fulla d’espasa, fàcil de doblegar, i la pota del cavall, i jo aguantant-la sobre el genoll, i els turistes que ens miraven, i una corona de claus sortint de la peülla, sis o set claus encara per despuntar, i la violència de la pernada del cavall i el crit del meu avi i el xibec del clau obrint-me la pell. Si em fessin triar una part del meu cos, jo em quedaria aquesta cicatriu petita, allà que el cos no és un resultat genètic sinó el forat del clau martellejat per l’avi, tan mitificat per la memòria, tan fantasiós al cap com un Vulcà que foradés la mà de Crist.\nThis entry was posted Dimecres, Novembre 17th, 2010 at 7:20 am\tand is filed under Personal. You can leave a response, or trackback from your own site.\nOne Response to “La decadència (14)”\nNovembre 17th, 2010 at 4:07 pm\nJa està vist que fer exercici segons com no és bo per la salut… Les cicatrius poden ser belles, i tant com sí, si sabem integrar-les com una experiència que ens va ensenyar alguna cosa, de vegades, indefinible, però que ara ja forma part indestriable de nosaltres. Salutacions!


L’Espai del Vi Català presenta nous tallers i cursos per aquest mes de juny | Cupatges\nRedacció | 24/05/2019 a les 06:30h\nL’Espai del Vi Català organitza noves activitats relacionades amb el coneixement de la vitivinicultura de Catalunya per aquest mes de juny. Repeteix el taller que ensenya a fer vi negre i, com a novetat, s’ofereix un taller de vinificació d’escumosos ancestrals. Pel que fa als cursos, s’impartirà una nova edició del curs que dona una visió global de les vinyes i els vins que s’elaboren a Catalunya; i s’obren inscripcions per un curs que entrarà al detall en la viticultura biodinàmica i els anomenats vins naturals.\nD’una banda, Winemakers Lab Barcelona impartirà la 3a edició del taller de vinificació de vins negres amb varietats tradicionals de Catalunya; i, de l’altra, els amants de les bombolles podran gaudir del primer taller de vinificació d'espumosos ancestrals.\nEn un i altre cas, es podrà triar entre diferents varietats de raïms negres com la garnatxa, la carinyena, el trepat, sumoll; o blanques com el macabeu i xarel·lo; i la formació es realitzarà al llarg de dos mesos i mig, en el transcurs de cinc trobades presencials que permetran cobrir totes les fases d’elaboració.\nInici del taller de negres: dissabte 8 de juny, a les 10:00h\nInici del taller d'Ancestrals el 14 de juny, a les 17:00h\nLloc: Les activitats es realitzaran al Fab Lab Barcelona del Poble Nou (c/ Pujades 102 de Barcelona).\nDivendres 31 de maig a les 19:00h s’organitza la Winemakers Party, una “wine rave” del vi català, amb música i tastos dels vins que s’elaboren a les formacions. A més a més, també s’hi aproparan elaboradors que compartiran les seves experiències professionals en el sector del vi.\nAquesta trobada és gratuïta, però és imprescindible reservar plaça a info@espaidelvicatala.cat.\nVisió global de les vinyes i els vins de Catalunya\nAl llarg de sis intenses sessions es donaran a conèixer els fonaments de la riquesa de la vinya i els vins que s’elaboren a Catalunya, per tal que en finalitzar, els alumnes puguin tenir una visió global i profunda dels vins catalans.\nEl curs inclou el tast de més d’una seixantena de vins que permetran entendre els conceptes i continguts teòrics apresos. A més a més, cada sessió finalitza amb una classe magistral a càrrec d'un convidat especial: actors i actrius protagonistes de la vitivinicultura catalans que convidaran a reflexionar al voltant de nous conceptes, camins i tendències.\nBreu història de la vinya i el vi català. Sòls i clima. Viticultura i elaboracions més freqüents.\nEls vins blancs de Catalunya. Principals varietats (autòctones i foranes) i elaboracions\nEls vins escumosos de Catalunya. Viticultura i Elaboracions. Els Caves, els Clàssic Penedès, els Caves de Paratge Qualificat, Corpinnat i els Ancestrals.\nEls vins negres de Catalunya. Principals Varietats (autòctones i foranes) i les seves elaboracions.\nNoves Tendències. Noves elaboracions: la rapa, el ciment, nous “cupatges” i altres criances. L'emergència de la biodinàmica i els vins “naturals”.\nAquesta edició es farà els dimarts i dijous de 19:00h a 21:30h i tindrà una durada de tres setmanes.\nCalendari: 4, 6, 11, 13, 18 i 20 de juny\nLloc: Umami Barcelona (c/ Pere Serafí 15, Barcelona).\nViticultura biodinàmica i vins naturals*\nEn dues sessions intenses s’abordarà tot allò relatiu a la viticultura biodinàmica, un pas més enllà a l'ecològica, i també a les noves tendències en l'elaboració de vins anomenats naturals. Les reflexions sobre la importància de la vinya, de l'escassa o nul·la intervenció en les elaboracions, o la controvèrsia en l'ús del sulfit com a protector.\nEn aquest curs, es tastaran entre 25 i 30 vins que il·lustraran els conceptes teòrics i les exposicions de quatre vitivinicultors que donaran la seva visió al respecte: Sara Pérez, Mas Martinet i Venus la Universal del Priorat, Manel Avinyó, Clos Lentiscus, Sant Pere de Ribes, Garraf, Carlos Alonso de Carriel dels Vilars, a Espolla, l’Albera; i Montse Molla de Mas Molla de Calonge.\nCalendari: El curs tindrà lloc els dies 10 i 17 de juny de 17:00h a 21:00h.\nMés informació sobre els cursos i inscripcions a info@espaidelvicatala.cat o 609 364 126.


GERONIMO STILTON - Teatre de la Llotja de Lleida\nVine amb els teus amics\nGERONIMO STILTONGran retorn a fantasia, el nou musical\n09 abril - 16:30h09 abril - 19:30h\n← Mostrar més funcions\nGeronimo Stilton torna al Regne de la Fantasia amb un nou espectacle musical participatiu i interactiu, i amb una innovadora posada en escena.\nGeronimo Stilton torna al Regne de la Fantasia! I aquesta vegada no hi és per passar-hi uns dies de vacances, sinó perquè l’espera la missió més difícil, més misteriosa, més aventurera, més emocionant, més perillosa, més solitària i més màgica de totes! Aquesta vegada, Flordiana, no és la seva aliada, ni la seva amiga, sinó una reina esquerpa, malcarada i hostil que li ordena que vagi a buscar els Set Objectes Màgics escampats per tot el Regne de la Fantasia.\nUna aventura de bigotis en la qual ens retrobarem amb personatges tan coneguts com el gripau Scribacchinus, la Flordiana de la Flor, la bruixa Stria, l’encantador Boletus, la valenta Alys i molts altres! Una nova aventura musical farcida de misteri, d’emoció, de màgia, de cançons molt divertides i moltíssima fantasia!\nDurada: 01 hora 30 minuts\n: Lluís Danés\n: Enric Llort\nIntèrprets: Beth Rodergas\n, Edgar Martinez, Marc Gomez\n, Marina Xeix\n, Marina Schiaffino\n, Laura Borràs\n, Joan Mas\n, Toni Guillemat\nProducció: Focus i Grup 62\nPreu Amic 29 €\nPreu General 32 €\nPreu Grup 27 €\nRien à dire · Leandre\n26 desembre - 19h\nUn espectacle d’humor poètic sense paraules. Damunt l’escena quatre mobles i una porta. Una casa davant del públic. Sense parets. Una casa plena de buits, de forats cap a l’absurd, visitada per espectadors imaginats. Un personatge sol envoltat de presències, de desequilibris. Un temps aturat en un ritme frenètic, amb fantasmes als armaris, amb mitjons voladors, plujes de paraigües, miralls joguaners, làmpares fugisseres, paquets sorpresa, pianos telepàtics, músiques silencioses, tonteries, dimonis, somnis. Una casa somiada per compartir la solitud, les emocions. Aquí i ara. Premi de Circ Ciutat de Barcelona 2014 Premi de Circ de Catalunya millor posada en escena 2014 “Com a espectador, res a dir (parafrasejant el títol), només gaudir.” Jordi Bordes, El Punt Avui, 8-9-2013 leandre.es\nViatge al centre de la terra (s.XXI) · Roseland Musical\n29 desembre - 19h\nFranc Aleu, un artista audiovisual que treballa en teatre, dansa i òpera, s’encarrega de fer aparèixer en escena tota mena d’imatges en moviment i personatges virtuals. Un Verne del segle XXI. Dues germanes molt diferents, l’Eva, que viu en un món científic i tecnològic, i l’Ava, romàntica i humanista, decideixen seguir les passes d’un avantpassat i anar-se’n a Islàndia, on trobaran un guia que les conduirà en un viatge cap al centre del planeta. Allí trobaran éssers i paisatges sorprenents, però també els residus culturals que la humanitat ha anat deixant enrere. Els ballarins-protagonistes interpretaran coreografies clàssiques, break dance i dansa contemporània mentre travessen uns mons subterranis recreats en imatges digitals. Dansa i audiovisuals a partir de 6 anys.\nBack Àbac · Àngels Margarit - Cia Mudances\nL’infinit, els nombres, la música de Bach i sobretot cossos que es mouen de manera extraordinària en una partitura escènica. Aquesta proposta sorgeix i dona continuïtat a dos espectacles anteriors per a tots els públics, Origami i Flexelf, que amb un llenguatge abstracte i suggerent, apropaven la dansa i la interdisciplinarietat escènica contemporània a un públic ampli. Un treball a partir de a partir de la idea d’infinit, amb la música de Bach, que també és d’alguna manera infinita. Un treball on dialoguen la dansa, els objectes, la música, el dibuix, la llum, el vídeo, l’animació... Una fusió entre arts plàstiques, visuals i escèniques on l’espectacularitat pot recaure també sobre imatges senzilles. “Margarit demostra tenir una estructura de moviment inacabable, que juga amb l'infinit, que se separa de cap trama dramatúrgica i opta per il•lustrar amb peces breus una obra que es construeix a partir dels referents de cada espectador.” Jordi Bordes, “L’aritmètica dels núvols”, El Punt-Avui, 8-1-2017 Espectacle a partir de 6 anys\nSugar · (Con faldas y a lo loco, El Musical)\n19 maig - 21h\nBasat en la pel·lícula Some Like It Hot / Con faldas y a lo loco (1959), dirigida per Billy Wilder amb Marilyn Monroe, Tony Curtis i Jack Lemmon com actors principals. Ubicada a Chicago durant el període de la llei seca nord-americana, Sugar és una comèdia blanca i per a tots els públics, sense escenes violentes ni pujades de to. El musical de Broadway, estrenat el 1972 al Majestic Theatre de Nova York, es va representar en 505 funcions amb Robert Morse, Tony Roberts y Elaine Joyce com a actors principals. Premi de la Crítica 2015 al Millor Musical i 4 Nominacions als Premis Butaca 2016 “Mira per on, aquest cop hauran de ser els londinecs els que viatgin cap a Barcelona, si volen recuperar un espectacle que no passa pel West End des del 1992!” Ramon Oliver, recomana.cat, 12 gener 2016 sugarelmusical.com\nMatins: dimarts, dimecres i dijous, d'11 a 13 h. Tardes: de dilluns a divendres, de 17 a 21 h. Dissabtes de funció, de 17 a 21 h. Diumenges i festius de funció, des d'1 hora abans de començar la funció.\n(C/Major, 31 bis) De dilluns a dissabte, de 10 a 14 h i de 16 a 19 h. Diumenges i festius, de 10 a 13.30 h.\nEspectacles familiars per Nadal\nFunció "In memoriam (la Quinta del Biberó)" suspesa\nT2 Temporada d'arts escèniques i música tardor 2017\nTret de sortida a una temporada de dansa de primer nivell, amb noms propis i obres premiades\nActivitats paral·leles Altres Dansa Humor Infantil Lírica Musical Màgia Música Teatre Òpera\n© 2010-2017, Teatre de La Llotja - Powered by Pometa Gràfica


Almussafes presenta la seua Oficina de Projectes Europeus | Valencia Extra\nLa primera Oficina de Projectes Europeus de la Ribera Baixa s’ha presentat oficialment hui, dimarts 15 de desembre, a Almussafes. L’Ajuntament de la població s’ha proposat obrir-se a Europa a través de la seua implicació en diferents iniciatives en col·laboració amb altres ciutats pertanyents a països de la Unió Europea (UE), a pesar de les circumstàncies adverses del present any 2020 a conseqüència de la pandèmia de la Covid-19. Tot el treball que requerisquen aquests projectes es gestionarà a través d’aquest nou organisme, que coordinarà l’empresa contractada pel consistori per a aquesta fi, Crea 360.\nL’alcalde, Toni González, la primera tinenta d’alcalde, Davinia Calatayud, i el gerent de la citada companyia, Rafa Montaner, han oficialitzat aquest matí en la nova sala de conferències del Centre Cultural del municipi la creació d’aquesta oficina, que iniciarà la seua activitat amb el treball que requerisca la posada en marxa del primer dels projectes presentats per Almussafes que ha rebut el vistiplau de la UE. “Aquest és el començament d’un camí que esperem que ens porte a construir una població més moderna i oberta al món, una ciutat a l’avantguarda en temes com el medi ambient, la sostenibilitat, la salut, l’educació o la inclusió social”, ha declarat el primer edil.\nEntre els projectes en els quals participa Almussafes, tots ells en qualitat de soci, destaquen iniciatives centrades en el foment dels Objectius de Desenvolupament Sostenible sobre medi ambient, en les habilitats de les persones treballadores i voluntàries en l’àmbit de l’esport, en la inclusió social, en els nous models educatius i en la seguretat i ús de les xarxes socials i el món digital. “Si volem avançar cap a una societat millor hem d’analitzar, investigar, compartir experiències amb altres societats… Nosaltres volem ser part activa d’aquest moviment de canvi i per això ens involucrarem al màxim en el procés”, comenta González. S’espera que en un termini de sis mesos es conega si aquests programes rebran ajudes per part de les institucions europees.\nL’Ajuntament d’Almussafes fa un pas més en el seu suport a l’esport amb la seua implicació en el projecte europeu ‘Work for a cause, serve for sport’ (‘Treballa per una causa, serveix a l’esport’), el primer aprovat per la UE des que l’executiu municipal es llançara al repte de crear la seua Oficina de Projectes Europeus. Amb ell, es busca educar i equipar a voluntaris esportius perquè presten el seu servei de suport en l’organització d’esdeveniments nacionals i internacionals, incloent-hi la formació per al desenvolupament d’activitats destinades a persones amb discapacitat.\nA través d’aquesta iniciativa, en la qual a més d’Almussafes participen també les ciutats de Zagreb (Croàcia), Thessaloniki (Grècia), Pádova (Itàlia), Novo Mesto (Eslovènia) i Ljubljana (Eslovènia), es treballarà per a “desenvolupar una autèntica xarxa de col·laboració europea” que permeta la creació d’una base de dades de voluntaris internacionals ben preparats per a ajudar en un futur, així com l’augment del nombre de voluntaris actius i la millora de la formació necessària perquè s’incremente la qualitat dels esdeveniments celebrats.\n“És innegable que el voluntariat constitueix una magnífica manera de col·laborar en el progrés d’una comunitat determinada i en aquest cas ens centrarem en l’àmbit de l’esport per a promocionar-lo d’una manera més intensa i posant el focus també en la inclusió, atés que una part destacada de les accions que es desenvoluparan estan relacionades amb les activitats destinades a persones amb discapacitat”, destaca la primera tinent d’alcalde, Davinia Calatayud.\nTal com s’ha destacat en la presentació, el projecte comptarà amb una sèrie d’etapes que s’aniran implementant al llarg dels dos pròxims anys, durant les quals s’aniran executant les diferents activitats previstes. Així, es desenvoluparan tasques d’investigació i recopilació de dades sobre el voluntariat esportiu, es formarà a un grup de persones expertes perquè guien els mòduls educatius i es crearan espais per a l’aprenentatge de les qüestions que s’han de tindre en compte en l’organització dels esdeveniments. Així mateix, es preveu el desenvolupament i posada en marxa d’una nova aplicació de voluntariat esportiu per a promocionar aquest tipus de col·laboració.\nPer a estudiar els avanços del projecte, se celebraran diverses reunions. La primera serà a Zagreb (Croàcia), on s’establiran els propòsits i objectius, es proporcionarà la informació detallada i es nomenaran dos coordinadors voluntaris per soci. La segona es durà a terme en Ljubljana (Eslovènia), ciutat en la qual es presentarà l’anàlisi de l’enquesta i l’informe d’investigació de millors pràctiques. La tercera serà a Almussafes, lloc en el qual s’avaluarà el progrés obtingut, es comprovarà que s’estiga avançant cap als objectius i s’estudiaran els desafiaments o problemes trobats. En la quarta, en la qual Thessaloniki (Grècia) serà la ciutat amfitriona, un grup d’experts presentarà els mòduls educatius sobre el voluntariat, la logística, les instal·lacions i l’organització d’esdeveniments esportius. Els resultats finals de ‘Work for a cause, serve for sport’ es faran públics en una conferència a Zagreb (Croàcia), soci líder del projecte. En aquesta reunió internacional, les sis ciutats implicades faran balanç del camí recorregut i analitzaran les possibilitats futures que té el consorci per a continuar treballant en aquesta temàtica.\n“El millor de tot és que tindrem una visió polièdrica d’aquest àmbit, perquè comptarem amb les opinions d’un gran nombre de persones situades en llocs tan llunyans els uns dels altres com Espanya, Croàcia, Eslovènia, Grècia i Itàlia, on és probable que hi haja diferències en la manera de veure aquest assumpte. Tot això ens enriquirà, estic convençut. Aviat donarem més detalls de com pot involucrar-se la ciutadania”, comenta González.


Nocturn per a un capvespre blau – programa de ma\nParera Fons – Desmemòria\nEl caràcter diguem-ne extramusical d’aquesta composició que ara s’estrena es vincula clarament a dos cicles de cançons d’Antoni Parera Fons recents amarats d’espiritualitat i dels dubtes i incerteses que planteja la mort: El darrer viatge, sobre poemes de Guillem d’Efak i Les trente-trois noms de Dieu, basat en un text de Marguerite Yourcenar, ambdós estrenats i enregistrats per dos destacats barítons; Joan Pons el primer, i José van Dam el segon. Parera Fons, convençut segons les seves pròpies paraules que “la vida és un camí d’oblits”, cerca expressar o evocar en aquesta composició simfònica la idea de la desmemòria associada al moment de morir, de la mort com a “clau del no-res”, però malgrat tot coronació i alhora raó de ser de viure.\nTot el material melòdic que va apareixent al llarg de l’obra està basat directament en la melodia que sentim al principi enunciada pel corn anglès just després d’un acord que ens introdueix en el clima d’incertesa i meditació que domina tota la composició. Aquesta melodia és original del seu autor malgrat que pugui semblar d’origen popular atès el seu regust mallorquí i tradicional. Tot seguit, després d’un breu desenvolupament que no té funció estructural definida sinó més aviat d’aprofundiment en el clima que l’acord inicial introdueix, apareix un segon tema, basat en el primer però d’un personalitat prou marcada com per a que vagi adquirint una importància superior a d’altres que aniran apareixent – tots ells molt més breus i que ens remeten al primer tema. Aquest segon tema, de caràcter misteriós, contrasta amb el primer i el desenvolupament de tots dos fa que l’obra vagi avançant. Com diu el seu autor, al llarg d’aquest desenvolupament “hi continua havent saba illenca” però no és que s’imposi amb claredat el primer tema, ni el segon tampoc, sinó que el joc entre un i altre fa que assistim a un seguit de climes canviants i contrastants: passem del dramatisme a la tensió, a la tristor, a l’expectació, al dubte… i sembla dominar en tot moment un caràcter meditatiu propi d’allò que l’obra cerca evocar i expressar.\nAl final del desenvolupament trobem dues clares evocacions més que reexposicions dels dos temes principals, gairebé cites textuals, amb clar predomini del primer, tant pel caràcter com pel material melòdic que genera.\nCom hem dit, el desenvolupament dels dos temes principals articula formalment la composició, de manera que la seva forma és lliure, la qual cosa no vol dir que no tingui forma. Parera Fons aconsegueix expressar allò que es proposa bastint una obra d’una bellesa de vegades serena i altres inquietant, intensament dramàtica en alguns moments i lírica i poètica en tot moment.


Pastor diu que la denúncia per les vaques a cala Varques és «ridícula»\nReclama ajuda a l'Administració estatal per solucionar altres coses\nLa denúncia a l'Ajuntament de Manacor presentada per Demarcació de Costes per la presència «no autoritzada» de les vaques a cala Varques ha estat qualificada de «ridícula, absurda i anecdòtica» per part del batle Antoni Pastor.\nEn aquesta línia, el batle considera que la denúncia suposa «una persecució de l'Ajuntament. El que hauria de fer Costes és potenciar la convivència amb les altres administracions i amb actes com aquest demostra que és un enemic dels ajuntaments. Tenim altres problemes al litoral i ells no fan res». Pastor considera que «Costes hauria d'haver-se posat en contacte amb nosaltres si creia que hi havia algun problema amb les vaques de cala Varques, però ens hem adonat quan hem vist la denúncia».\nSobre les connotacions polítiques en la presentació d'aquesta denúncia, Pastor apunta que «vull pensar que no, però evidentment no tenim moltes facilitats per part de Costes».\nEn la mateixa línia, Pastor apunta que «en qualsevol cas és curiós que la denúncia hagi arribat ara (quan governa el PP) i no fa anys, perquè de vaques a cala Varques jo n'he vist sempre».\nPer la seva part, el regidor d'Agricultura, Antoni Sureda (PP), recorda que Costes «a qui ha de denunciar és a ells mateixos, perquè nosaltres no tenim competències sobre la platja, perquè és una cala verge».\nPel que fa a l'informe que el delegat de Sanitat, Andreu Vecina, manà realitzar a la Policia Local, Sureda explica que «encara no està fet, però el farem, encara que no sé què farem amb ell, perquè està clar que les vaques són a la platja. El que ha de fer Costes és fer la seva feina i que no ens molestin més. Ells poden denunciar l'Ajuntament per les vaques, però són ells qui tenen les zones marítimes».\nPastor i Sureda creuen que és compatible la convivència entre l'activitat agrícola i els banyistes.


Els nous caganers per a aquest Nadal\nActualitzada 07/11/2019 a les 18:20\n© Figures de Greta Thumberg, Boris Johnson, personatge de La Casa de Papel i la cantant Rosalía.\n© D'esquerra a dreta, les figures d'Albert Rivera, Pedro Sánchez, Pablo Casado i Pablo Iglesias.\nEls caganers que aquest any reprodueixen la cantant Rosalía, l’activista Greta Thunberg i la popular màscara dels protagonistes de la sèrie La Casa de Papel fan ombra aquesta vegada als dels polítics, malgrat el moment electoral. Entre aquests últims, és novetat com una d’aquestes figures tradicionals del pessebre català que defequen per adobar la terra en senyal de sort i salut, el candidat del PP, Pablo Casado, encara que es mantenen Pedro Sánchez (PSOE), Albert Rivera (Cs) i Pablo Iglesias (UP), així com líders del procés com Carles Puigdemont.\nL’empresa caganer.com ha presentat aquest dijous la seua col·lecció per al pròxim nadal confeccionat per aquestes creacions amb rostres de celebritats i de personatges de ficció.\nA Rosalía l'acompanyen entre les de l’àmbit de la música el britànic George Michael i, sense abandonar l’art, la pintora mexicana Frida Kahlo.\nLa Casa de Papel, amb el personatge enfundat en una granota roja i amb una màscara de Dalí, és una altra novetat de les que, segons un dels propietaris i fundadors de caganer.com, Marc Alós, pot alçar-se amb el primer lloc en vendes. Alós és conscient del moment electoral, però subratlla que, "després de moltes eleccions seguides, tant espanyoles com catalanes, el caganer polític fa gràcia veure'l, però no tant comprar-lo, perquè se’ls veu en tots els llocs". Tampoc no passa pel seu millor moment el futbol, encara que aquest any s’ha incorporat la figura del madridista Eden Hazard, i els responsables d’aquesta empresa de Torroella de Montgrí (Girona) rememoren com a moment daurat d’aquestes figures el dels duels de banquetes entre Josep Guardiola i José Mourinho.\nLa política internacional es manté en canvi, especialment gràcies a l’increment constant de vendes a l’estranger, i la novetat d’aquest nadal és el primer ministre britànic, Boris Johnson.\nMarc Alós explica que, als mercadillos tradicionals de Nadal s’atansen molts turistes de fora d’Espanya, i l’interès pels 'caganers' ha crescut fins el punt que moltes compres es realitzen des de diferents països de tot el món a través d’internet.\nLes sèries i els personatges de televisió són el focus d’interès actual en qualsevol cas i, al personatge de La Casa de Papel, se suma també el de Emma Ricou de "Las del hoquei".\nEl popular Mister Bean, representat per Rowan Atkinson, s’ha convertit també en figura del pessebre català, on també apareixen esportistes com Novak Djokovik.\nL’actualitat ha portat els germans Alós, Marc i Sergi, a reproduir la figura de la sueca Greta Thunberg, que aporta la dosi mediambiental.\nLes gàrgoles de Notre Dame després de l’incendi de la catedral parisenca surten igualment a aquesta particular col·lecció, que reprodueix figures de còmic com Deadpool, Harley Quinn o Wonder Woman.\nLes creacions de caganer.com compten amb el distintiu oficial de producte artesà qualificat que atorga el Consorci de Comerç, Artesania i Moda de Catalunya i busquen donar-li un toc simpàtic i nadalenc a celebritats i personatges habituals en la vida de la gent.\nL'ERO de Ponsfil afectarà finalment 39 treballadors\n3.El Lleida Esportiu perd el liderat als despatxos\n5.Tres detinguts a Lleida per provocar incendis en cinc contenidors en una hora a Ronda i...\n6.Detingut al cobrar 1.500 euros per pegar a una dona\n7.Una manifestació talla l'N-230 al Pont de Suert\n8.A la recerca d'El Dorado\n9.Interrompuda la circulació de l'AVE entre Girona i Figueres per una possible invasió de v...\n10.Els Mossos d'Esquadra desallotgen l'AP-7 a Girona\n10.En un barri de Lleida Vox va ser tercera força\n1. L'ERO de Ponsfil afectarà finalment 39 treballadors\n2. DIRECTE | Lliurament dels Premis Nacionals de Comunicació 2019\n3. Interrompuda la circulació de l'AVE entre Girona i Figueres per una possible invasió de v...\n4. Un projecte de les festes del foc als Pirineus rep 670.000 euros de la UE\n5. Una nova patent sobre el mètode de correu-e certificat de Lleida.net preveu ingressos per ...\n6. Tallen la carretera entre Castelldans i Cogul per desperfectes pels aiguats\n7. Desconvocada la vaga del servei d'escombraries a la Noguera\n8. Una manifestació talla l'N-230 al Pont de Suert\n9. Mor la llegenda ciclista Raymond Poulidor\n10. El Lleida Esportiu perd el liderat als despatxos


Apartment Podstrana with Sea View 357 Podstrana Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Podstrana with Sea View 357Apartament-, Grljevac, Podstrana, Croàcia, 21312 - Veure al mapaApartment Podstrana with Sea View 357Veure més fotosVeure més fotosVeure totes les 40 fotos\nDissenyat tant per oci com per negoci, Apartment Podstrana with Sea View 357 està situat idealment a Podstrana; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Podstrana with Sea View 357 és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de habitació familiar. Gaudiu de les comoditats d'alta gama com ara aire condicionat, calefacció, aparell de televisió, TV satèl•lit/cable, nevera per tal de relaxar-vos després d'un cansat dia. L'hotel compta amb una llista completa de comoditats, com parc infantil. Apartment Podstrana with Sea View 357 és la vostra destinació si buscau allotjament de qualitat a Podstrana.


S’ALLARGA EL TERMINI D’INSCRIPCIÓ FINS DIVENDRES 22 – CIATE Gestió on-line – CEBLLOB\nLliga de Reptes Juga Verd Play\nS’ALLARGA EL TERMINI D’INSCRIPCIÓ FINS DIVENDRES 22 – CIATE Gestió on-line\nUs informem que el Consell Esportiu del Baix Llobregat organitza un Curs d’Iniciació a Tècnic/a d’Esport (CiaTE) de Gestió i organització de petites entitats esportives en format on-line. Aquest fet implica la utilització de la plataforma Moodle (que ja es feia servir en el format presencial), a més del Meet de google per visualitzar les classes en directe del professorat.\nDimarts i dimecres de 17h – 20h\nDies: 26 i 27 de maig, i 2, 3, 9, 10, 16 i 17 de juny.\nA més, del dimecres 20 al dilluns 25 de maig, tots els assistents s’hauran de connectar al moodle i realitzar l’activiat 0 com a requisit per a poder iniciar el curs el dimarts 26 de maig. És necessari que tots els assistents hagin llegit el manual i respost a l’enquesta per poder comprovar el grau d’assoliment de la competència digital.\nPer últim, us recordem que les inscripcions s’atendran per rigorós ordre d’arribada i que la data límit d’inscripció és el divendres 22 de maig.\nDescarregueu-vos la informació més detallada al dossier CIaTE Gestió online 2020, la documentació necessària per a tramitar la inscripció i el flyer informatiu


ESO | Institut Gallecs\nDescarregueu el dossier informatiu de l’ESO:\nL’ESO és l’etapa educativa que incideix sobre els alumnes de 12 a 16 anys. Consta de quatre cursos:\n1r curs d’ESO Edat dels alumnes: 12-13 anys\n2n curs d’ESO Edat dels alumnes: 13-14 anys\n3r curs d’ESO Edat dels alumnes: 14-15 anys\n4t curs d’ESO Edat dels alumnes: 15-16 anys\nEn finalitzar els 4 cursos d’ESO amb el títol de Graduat en Secundària, els alumnes poden accedir als Batxillerats, als Cicles Formatius Professionals de Grau Mitjà (s’entra per nota) o directament al món laboral. Sense el Títol de Graduat en Secundària, els alumnes poden realitzar un Programa de Formació i inserció (PFI) o bé integrar-se directament al món laboral.\nTRETS D’IDENTITAT DEL CENTRE: Fer ESO al Gallecs\nEl currículum s’organitza en àmbits de coneixement. Els àmbits de coneixement són agrupacions de matèries que comparteixen les competències bàsiques específiques de cada àmbit i les competències dels àmbits transversals (Digital/Personal i Social). L’apartat de Competències bàsiques del web del Departament conté els documents d’identificació i desplegament de les competències bàsiques que s’han de tenir en compte en la formulació de les competències i criteris d’avaluació, en la selecció de continguts, en la presa de decisions metodològiques i en el disseny de les activitats d’avaluació.\nA l’ESO les matèries d’estudi pertanyen a àmbits de coneixement diversos: Llengües, Ciències de la Naturalesa, Ciències Socials, Matemàtiques, Tecnologia, Educació Física, Música, Educació Visual i Plàstica, Idiomes.\nAquests àmbits de coneixement s’organitzen en assignacions horàries setmanals especificades en el horari escolar dels alumnes. Agrupant-los, aquests àmbits de coneixement s’estructuren de la següent manera: Científic-Tecnològic, d’Humanitats i d’Expressió.\nCada alumne ha de cursar un nombre determinat de matèries al llarg de l’ESO i ha d’adquirir les competències bàsiques de l’etapa.\nEl Currículum de l’alumnat es classifica segons:\nMatèries comunes: d’obligatorietat per a tot l’alumnat i que venen determinades per normativa.\nMatèries optatives( 1r, 2n i 3r ESO): Són matèries determinades pel centre.\nMatèries optatives específiques (Itineraris) (4t ESO): matèries triades per cada alumne/a (currículum diversificat) d’acord amb les seves preferències i interessos i treballades des de l’àmbit de l’orientació.\nCultura i valors ètics ( de 1r a 4t).\nhores setmanals 2n ESO\nsetmanals 3r ESO\nhores setmanals 4t ESO\nCiències naturals: biologia i geologia 3 2\nCiències naturals: física i química 3 2\n(Obligatòries de centre) 2\nLC – IF 2\nLS – IF\nLC – IF\nMatèries optatives específiques *\nTreball de síntesi 1 1 1\nTotal hores setmanals 30 hores 30 hores 30 hores 30 hores\n* L’alumnat ha de cursar tres matèries específiques a raó de tres hores setmanals cadascuna, d’entre les següents: Biologia i Geologia, Física i Química, Educació Visual i Plàstica, Música, Tecnologia, Informàtica, Llatí i segona Llengua Estrangera.\nELS TREBALLS DE SÍNTESI I EL PROJECTE DE RECERCA\nA cada curs escolar, els alumnes de 1r, 2n i 3r d’ESO faran un Treball de Síntesi (TdS) durant una setmana que englobarà treballs de les diferents àrees i servirà per comprovar si han assolit les competències bàsiques i els aprenentatges que ens havíem proposat. El Treball de Síntesi està format per un conjunt d’activitats d’ensenyament i aprenentatge que impliquen un treball interdisciplinari que afavoreix la integració de coneixements i del treball en equip, tant per part dels alumnes com dels professors. L’equip de professors ha de programar un seguit d’activitats interdisciplinàries relacionades amb diferents matèries del currículum comú de l’alumne. No cal que en cada Treball de Síntesi hi hagi activitats associades a cadascuna de les matèries. En canvi, sí que és essencial que les diferents activitats siguin significatives i coherents.\nEls alumnes de 4t d’ESO també realitzaran un Projecte de Recerca (PdR) durant aquesta setmana. El projecte està constituït per un conjunt d’activitats de descoberta i recerca que ha fet l’alumne, entorn d’un tema escollit i delimitat, en part, per l’alumne mateix i sota el guiatge dels professors. Al llarg del projecte, l’alumne ha de demostrar capacitat d’autonomia i iniciativa en l’organització del treball individual, i també de responsabilitat, cooperació i col·laboració en el desenvolupament de projectes en comú.\nL’orientació educativa a l’INS Gallecs comprèn les accions docents d’aula i les actuacions del centre i de la comunitat educativa que promouen l’acompanyament individualitzat en els aspectes personal, social, acadèmic i professional de l’alumne.\nLa pràctica educativa competencial i orientadora promou tres elements clau que afavoreixen l’aprenentatge i la continuïtat formativa de l’alumne:\nLa creació d’un vincle, implicació i interacció de l’alumne amb el seu aprenentatge, el centre i la comunitat educativa.\nLa reflexió i la presa de consciència del propi procés d’aprenentatge, que és únic i intransferible.\nLa transferència i la projecció dels aprenentatges, visualitzant la connexió del que aprèn i com ho aprèn amb la vida fora de l’entorn escolar.\nL’orientació educativa i l’acció tutorial, com a funcions transversals i de responsabilitat compartida, són els principis nuclears de l’aprenentatge permanent i, per tant, de l’èxit educatiu de l’alumne i l’educació al llarg de la vida.\nL’orientació educativa comprèn les accions de centre que promouen l’acompanyament personalitzat de l’alumne i requereix que els equips de centre incorporin estratègies didàctiques i pedagògiques afavoridores de l’aprenentatge i l’autonomia de l’alumne.\nCal posar les màximes expectatives en cada alumne i proporcionar-li l’oportunitat d’obtenir el màxim i el millor d’ell mateix, fomentant les seves potencialitats des de l’autoconeixement, l’autoestima i el compromís amb la tasca d’aprendre.\nEl tutor/a orientador/a és una figura fonamental de l’estructura de l’institut i un element bàsic per al desenvolupament integral de l’alumne i la relació amb les famílies.\nL’acció tutorial integra les funcions tutorials del docent, dels equips educatius i de tots els professionals de la comunitat educativa i té per finalitat contribuir, en col·laboració amb les famílies, a la implicació de cada alumne en el seu procés educatiu i al desenvolupament d’una dinàmica social positiva en la comunitat educativa.\nUna acció tutorial eficaç i eficient és un eix fonamental del nostre projecte educatiu i un principi universal que regeix l’educació inclusiva i millora l’aprenentatge social i personal dels nostres alumnes.\nL’AVALUACIÓ COMPETENCIAL A L’ESO\nL’avaluació té la finalitat de regular el procés d’aprenentatge i comprovar el grau d’assoliment de les competències dels àmbits, d’acord amb els ritmes i capacitats d’aprenentatge dels alumnes. Així, l’avaluació ha de permetre que tant els professors (AVALUACIÓ FORMATIVA) com els alumnes (AVALUACIÓ FORMADORA) puguin conèixer el procés d’aprenentatge, identificar els avenços, les dificultats i els errors que sorgeixen al llarg del procés educatiu, i prendre les decisions oportunes per regular-lo. Amb aquesta finalitat, els alumnes han de conèixer els objectius d’aprenentatge i els criteris i procediments amb els quals se’ls avaluarà. També ha de permetre comprovar el grau d’assoliment de les competències (AVALUACIÓ QUALIFICADORA) tant les dels àmbits associats a les matèries com les dels àmbits transversals.\n(Ordre ENS/108/2018, de 4 de juliol)\nEN QUÈ CONSISTEIX L’AVALUACIÓ COMPETENCIAL?\nLes qualificacions finals de cada curs seran per matèries i faran referència al grau d’assoliment de les competències corresponents, encara que les matèries s’imparteixin agrupades en àmbits o projectes globalitzadors. També s’avaluarà el grau d’assoliment de les competències dels àmbits transversals (Digital/ Personal i Social). Es treballen a cada curs des de totes les matèries i són avaluades conjuntament per tot l’Equip docent.\nCOM VEUREM LES NOTES A L’INFORME D’AVALUACIÓ?\nMatèries de l’ESO i àmbits als quals pertanyen\nLlengua Catalana i Literatura, Llengua Castellana i Literatura, Llengües Estrangeres i Llatí Lingüístic\nMúsica, Educació Visual i Plàstica Artístic\nCOM S’AVALUA ALS ALUMNES?\nPrendre consciència d’un mateix i implicar-se en el procés d’aprenentatge d’acord amb les característiques pròpies.\nConèixer i posar en pràctica estratègies per superar les dificultats.\nDesenvolupar habilitats i actituds que permetin l’aprenentatge al llarg de la vida.\nPer avaluar el procés d’aprenentatge es fan servir instruments que poden utilitzar tant els docents com els vostres fills i filles com ara la carpeta d’aprenentatge, la base d’orientació, l’observació sistemàtica, el diari d’aula, la prova oral i escrita, la conversa o l’entrevista i la rúbrica.\nAl final de cada trimestre i a final de curs us lliurarem un informe sobre l’evolució del procés d’aprenentatge dels nostres alumnes, els aspectes personals i les mesures de suport, si escau.\nEls termes qualitatius que s’utilitzen per valorar el grau d’assoliment de les competències són:\nQUAN ES PASSA DE CURS?\nAmb tots els nivells competencials assolits L’alumne/a passa de curs\nAmb alguns nivells competencials no assolits L’alumne passa de curs si l’equip docent considera que té expectatives de millora i/o ve determinat pel pla individualitzat (PI). L’equip docent proposa mesures perquè l’alumne assoleixi els nivells competencials del nou curs.\nEXCEPCIONALMENT ES ROMANDRÀ UN ANY MÉS EN EL MATEIX CURS.\nAmb altes capacitats L’alumne/a té la possibilitat de reduir un curs la permanència en l’etapa. En aquest cas, si encara no el té, s’ha d’elaborar un PI.\nHISTORIAL ACADÈMIC I CONSELL ORIENTADOR\nConsell orientador: Informe que conté l’orientació sobre l’itinerari formatiu de l’alumne i, si escau, indicacions personalitzades que inclouen mesures i recomanacions per al curs següent. A final d’etapa es lliura com a document oficial de l’avaluació.\nHistorial acadèmic: Document acadèmic que reflecteix els resultats de l’avaluació i les decisions relatives al progrés acadèmic de l’alumne al llarg de l’etapa. Té valor acreditatiu dels estudis cursats. Es lliura a l’alumne al final de l’etapa.\nNOTA: La qualificació per participar en la preinscripció d’estudis postobligatoris serà el resultat de calcular la qualificació mitjana d’aquells cursos compresos entre 1r i 3r d’ESO que s’haguessin cursat exclusivament en el sistema educatiu espanyol.\nL’assoliment de les competències del curs de les matèries amb continuïtat dins l’etapa i dels àmbits transversals comporta l’assoliment dels nivells competències no assolits en cursos anteriors.


servei d’infermeria | Escola Pia Terrassa\nSom la Txell i el Jordi, professionals d’Infermeria col·legiats amb experiència en salut escolar comunitària i treballem al servei d’infermeria de l’escola. Estem encantats atenent a qui en algún moment del dia no es troba bé, sigui alumne o mestra.\nEstem en contacte permanent amb la comunitat educativa de l’Escola per detectar necessitats i millores; sempre atents i afavorint la millor qualitat de vida per tothom.\nEl servei d’infermeria escolar ofereix assistència sanitària a l’alumnat i orienta a les famílies en qüestions de salut comunitària.\nEl servei promociona la salut de la comunitat escolar junt amb el departament de Salut mitjançant el programa Salut i Escola que gestiona el CAP Sant Llàtzer (àrea bàsica de Salut corresponent a l’escola PIA de Terrassa).\nLa infermeria de l’escola fa el seguiment de les al·lèrgies i intoleràncies alimentàries de l’alumnat i de les seves medicacions de rescat, pautades segons indicacions mèdiques i en coordinació amb els responsables del servei de menjador de l’escola.\nLa infermeria de l’escola administra medicació puntual i/o crònica sempre que sigui necessari en horari escolar i seguint les pautes prescrites pels pediatres de cada nen o nena.\nInforma de les actuacions assistencials a les famílies i els tutors dels alumnes que presenten afeccions de salut per tal de prevenir possibles complicacions.\nCoordina, amb el Cap Sant Llàtzer del C.S.T, l’administració a l’escola de les vacunes per a l’alumnat de 6è de primària i 2n d’ESO, d’acord amb el calendari de vacunacions determinat pel Departament de Salut de la Generalitat de Catalunya.\nHorari del servei d’infermeria\nL’horari del servei és de dilluns a divendres de 8h a 18h45 i dimarts i dijous fins les 20h, per l’alumnat de les activitats extraescolars que es duen a terme a l’escola .\nEstà ubicat just a l’entrada de l’edifici principal de l’escola i disposa de l’equipament i del material necessari per l’atenció sanitària assistencial de la comunitat educativa.


L'hort filosòfic del Joan Oró: Valoració final.\nShazia: L'hort és molt divertit. Hi he estat tranquil·la i contenta. Mai abans havia plantat ni regat, és fàcil i xulo, però fer-se preguntes és una mica difícil! També m'ha agradat molt emportar-me els bitxos a casa, encara que no picàven gens...! Vull tornar a fer hort l'any que ve! :)\nOscar: M'ha agradat molt regar, però la regadora pesava unaa mica i em cansava... Ara, quan vegi un hort me'l miraré.\nAntonio: El que més m'ha agradat és plantar, és molt divertit! M'agradaria poder estar a l'hort més temps, dues hores són molt poc! El dia que vaig arribar a casa amb la bossa plena de bolets, tots ens vam ficar molt contents! ;)\nÀngela: Estic molt contenta, perquè he après moltes coses, com per exemple, perquè les verdures són tan saludables. A més, m'he adaptat molt bé i he fet amics. Li volia ensenyar al meu avi perquè sé que li agrada molt l'hort i el nostre li encantaria. Algún dia li ensenyaré el bloc :) Voldria que durés tot l'any! :(\nPublicado por sporte en 5:31\nQui s'ha menjat les maduixeres?!\nNo tots creixem igual de ràpid!


Ordino Arcalís tecnologia, noves experiències i gastronomia\nOrdino Arcalís inverteix un milió d’euros en tecnologia, noves experiències i una renovació gastronòmica\nL’estació incorpora els preus dinàmics, que permeten a l’esquiador obtenir el forfet fins a un 15% més econòmic\nL’estació ordinenca es manté a l’elit mundial de l’esquí fora pista amb la renovació per tres anys del contracte amb el Freeride World Tour\nGrandvalira Resorts ha presentat aquest matí les novetats per a la temporada 2021-2022, la temporada de la recuperació després de les restriccions de la Covid. Ordino Arcalís estrenarà la temporada el 27 de novembre i l’allargarà fins al 24 d’abril, sempre que les condicions meteorològiques ho permetin.\nAquesta temporada la inversió realitzada a Ordino Arcalís ha estat d’1 milió d’euros, que s’ha destinat principalment a la innovació tecnològica, noves experiències i una renovació gastronòmica. A més, destacar també la construcció del Mirador Solar de Tristaina, el gran èxit de l’estiu a Andorra.\nEn l’àmbit estratègic i de negoci, la principal novetat és la implementació dels preus dinàmics, que converteix Grandvalira Resorts en el primer domini esquiable de la Península Ibèrica en implantar aquest sistema de preus variables.\nPel què fa a les competicions esportives, Ordino Arcalís es manté en l’elit mundial de l’esquí fora pista amb la renovació per tres anys del contracte amb Freeride World Tour. La competició tornarà a l’estació entre el 30 de gener i el 5 de febrer, mentre que el Trofeu Borrufa celebrarà el 30è aniversari del 24 al 27 de gener.\nEl Mirador Solar de Tristaina ha estat la gran novetat de l’estiu, no només a Grandvalira Resorts sinó a tot Andorra. Prop de 85.000 persones van visitar la nova estructura des de la seva inauguració el 9 de juliol, i van poder contemplar les vistes panoràmiques de 360 graus que ofereix de la vall d’Ordino i tot el circ glacial de Tristaina, amb els seus tres llacs. El monument està format per un anell de 25 metres de diàmetre i està situat al pic de Peyreguils, a 2.701 metres. Durant la temporada d’hivern, el mirador continua com un atractiu per als esquiadors de muntanya més experimentats.\nEl concepte Kids Forest es va estrenar fa dues temporades als sectors d’Encamp, Grau Roig i Pas de la Casa, i enguany també arriba a Ordino Arcalís. L’estació tindrà les seves pròpies àrees de circuits infantils ambientades amb simpàtics animals com a personatges, per tal que els nens gaudeixin dels primers dies d’esquí i es diverteixin a la neu.\nL’Hortell es remodela i passa a ser un bufet/cafeteria en el qual la majoria de productes són healthy i ecològics, mentre que als Planells es manté la gamma habitual d’aliments i s’introdueixen també productes healthy. Pel que fa a les Portelles, el restaurant situat a més alçada d’Andorra, manté l’esperit de muntanya amb un tipus de ‘cuina de l’àvia’, i a la vegada s’introdueix un canvi en la presentació dels plats.\nPer la seva banda, el restaurant la Coma manté la braseria a la primera planta, mentre que a la principal hi ha la ‘Trattoria Gamberra’. A més, la terrassa exterior esdevé un ‘Beer Garden’ on es realitzaran concerts i actuacions durant tot l’hivern.\nNOVA ESCOLA FREERIDE\nOrdino Arcalís compta amb una nova escola especialitzada de freeride, tant per a aquells que volen iniciar-se en l’esquí forapista com per als que tenen un nivell més avançat i volen explorar els racons més salvatges de l’estació.\nNOVETATS AL REFUGI DE SORTENY\nEls amants de les raquetes de neu i de l’esquí de muntanya tindran més facilitats per visitar els punts més icònics de la zona gràcies a la nova senyalització dels circuits d’aquestes dues disciplines. De la mà de La Sportiva, els circuits connecten amb els pics més importants de Sorteny, com ara l’Estanyó, la Serrera o al Forn. Tots els circuits seran de nivell expert, mentre que el refugi es convertirà en un camp base La Sportiva. D’altra banda, el Refugi de Sorteny compta aquest hivern amb una renovada terrassa que permet gaudir amb més comoditats de les impressionants vistes de la Vall de Sorteny.\nGrandvalira Resorts ha impulsat per a aquesta temporada tres noves línies d’autobús per tal de facilitar als visitants els accessos als diferents sectors des de diferents punts del Principat. Les noves línies enllacen Ordino Arcalís amb tots els sectors de Grandvalira, així com amb Andorra i amb el poble d’Ordino. Els autobusos tenen una freqüència diària i són gratuïts amb els Forfets de Grandvalira o Ordino Arcalís.\n· Trofeu Internacional Borrufa (del 24 al 27 de gener): una de les competicions internacionals d’esquí alpí més importants en l’àmbit juvenil. Durant quatre dies hi participen els millors esquiadors d’11 a 16 anys en les modalitats de gegant, supergegant, eslàlom i combinada.\n· Freeride World Tour i Freeride Junior Tour (del 30 de gener al 5 de febrer): els millors riders del món visitaran Andorra per vuitè any consecutiu per a la celebració de la segona cita del calendari de la competició referent al món del freeride. Aquest circuit compta amb cinc proves anuals que tenen lloc a les millors estacions del món i que s’han convertit en referent per a la pràctica del fora pista. Paral·lelament, el cap de setmana després de la competició d’elit, tindrà lloc la Freeride Junior Tour.\n· Jam Extrem Freeride World Qualifier (31 de març i 2 d’abril)


Es tracta de diferents elements que us poden ser de gran utilitat a l’hora de concebre i plantejar la formació de les persones voluntàries a la vostra organització.\nUn dret recollit a la Carta del Voluntariat de Catalunya\nFacilita l’adaptació i integració a l’organització\nUn indicador de qualitat de l’organització\nAjuda a fidelitzar el voluntariat\nLa Carta del Voluntariat de Catalunya – reconeguda i adoptada pel Parlament de Catalunya en la seva Resolució 98/V de 29 de maig de 1996 – recull, entre els drets de les persones voluntàries, que aquestes han d’obtenir informació de l’entitat on col·laboren, sobre el funcionament, les seves finalitats i les seves activitats, suport en el desenvolupament de l’acció voluntària i mitjans per poder exercitar-la correctament. Així mateix, han de rebre la formació necessària per al desenvolupament de l’activitat.\nPerò més enllà que aquesta sigui reconeguda com un dret, el desenvolupament d’una bona formació inicial facilita que les persones que s’incorporen sentin que la seva tasca és important per l’organització i, per tant, ajuda a la integració i adaptació al grup de treball i a l’entitat en general.\nAixí, és molt important que les pròpies organitzacions li dediquin un temps al procés d’acollida de persones voluntàries i els informin de la tasca que portaran a terme, quins objectius concrets tindran i com contribuiran als objectius generals de l'associació. A més, també se’ls ha de presentar la història de l’organització, l’organigrama i el funcionament d’aquesta.\nLa formació de les persones voluntàries es fonamental ja que permet que aquestes coneguin i incorporin noves eines i estratègies per desenvolupar i millorar qualitativament les activitats que porten a terme, especialment en aquells casos on es desenvolupa una atenció directa. A més, també permet que aquestes reflexionin i prenguin consciència de la tasca que desenvolupen.\nEn aquest sentit, cal tenir present que les necessitats formatives del voluntariat variarà en funció del perfil i característiques de cada persona, així com de la tasca que desenvolupen i l’àmbit i/o col·lectiu amb el qual intervenen aquestes. Es tracta de dos qüestions que han de quedar recollides en el pla de formació de l’associació.\nAixí mateix, és important destacar que no tota la formació que realitzin les persones ha d’estar proporcionada per la pròpia entitat (formació interna). Però sí que aquesta ha de facilitar les vies perquè les persones voluntàries participin en les accions formatives que altres organitzacions desenvolupen (formació externa).\nFinalment, assenyalar que les accions formatives també són una oportunitat perquè les persones voluntàries comptin amb espais de trobada i intercanvi que els ajuden a transmetre i compartir les vivències de l’acció voluntària.\nEn aquest sentit, les entitats podran aprofitar aquest espai per treballar el seguiment i la motivació de les persones voluntàries que col·laboren amb ella. Per fer-ho, més enllà de la formació formal, poden adaptar diferents tècniques i metodologies a la seva realitat.\ngestió del voluntariat, formació del voluntariat


Espai Ràdio | elsot.cat | Pàgina 12\nNADAL A LA PRESÓ ,programa especial de ràdio el dia 25 de desembre a les 14:00 h. a Ràdio Sant Quirze\n20 desembre, 2019\tComentaris tancats a NADAL A LA PRESÓ ,programa especial de ràdio el dia 25 de desembre a les 14:00 h. a Ràdio Sant Quirze\nTorna Nadal a la presó, i us necessitem! Som un grup de periodistes del món de la ràdio voluntaris que estem preparant un programa especial de nadal per les preses i presos polítics. Sonarà el 25 de desembre a algunes ràdios municipals que es poden sentir des de les presons de Lledoners, Mas d’Enric i Puig de les Basses, i ...\tLlegir Més »\n16 desembre, 2019\tComentaris tancats a Concert de Blue Apples\nDivendres vinent, dia 20, a les 21 hores i al Celler de Can Barra, els Amics de la Música presenten el concert “Nadales i Jazz” amb l’actuació en directe de Blue Apples. Aquesta banda, molt arrelada la nostra població, desplega les harmonies del jazz i de la bossa nova, el ritme trepidant del swing i la profunditat del blues. ...\tLlegir Més »\n4 desembre, 2019\tComentaris tancats a Més de 60 activitats conformen la programació del Cicle Nadalenc de Sant Quirze del Vallès\nL’Ajuntament ha treballat propostes per a tots els públics, amb la música, el cinema o el teatre, com a fils conductors. L’Ajuntament de Sant Quirze del Vallès ha preparat una àmplia programació de Cicle Nadalenc. El tret de sortida el va donar divendres la festa de Benvinguda al Nadal, a la plaça de la Vila, i continua ara amb propostes ...\tLlegir Més »\n2 desembre, 2019\tComentaris tancats a DEL TELÈGRAF AL TELÈFON MÒBIL INTEL·LIGENT. COM LES TELECOMUNICACIONS HAN CANVIAT EL MÓN\nConferència a càrrec de Lluís Prat Viñas, Dr. Enginyer de telecomunicacions DEL TELÈGRAF AL TELÈFON MÒBIL INTEL·LIGENT. COM LES TELECOMUNICACIONS HAN CANVIAT EL MÓN Abans del 1800 les notícies viatjaven a 16 km/h. Avui un whatsapp ens arriba gairebé a l’instant des de l’altra banda del planeta. Les telecomunicacions són tecnologies modernes que han incidit fortament a la societat i formen part ...\tLlegir Més »\n25 novembre, 2019\tComentaris tancats a La plaça de la Vila s’omple de víctimes de les violències masclistes\nAvui, 25-N, s’ha llegit el manifest i s’ha fet una performance per homenatjar les dones assassinades durant 2019 El terra de la plaça de la Vila s’ha omplert avui de víctimes de les violències masclistes. L’alumnat de quart de l’Institut Salas i Xandri, el de tercer de l’optativa de teatre de l’INS, juntament amb els joves del PFI de l’Escola ...\tLlegir Més »\n19 novembre, 2019\tComentaris tancats a L’Ajuntament de Sant Quirze del Vallès endega una campanya contra les violències masclistes\nLes activitats amb motiu del 25-N centren una programació amb una imatge colpidora Diferents espais municipals compten des d’ahir amb una imatge colpidora a les respectives entrades. Es tracta de dones de Sant Quirze que diuen “Prou. Ho diem del dret i del revés. Perquè s’entengui d’una vegada. Per totes. Prou violències masclistes”. És la imatge que des de l’Ajuntament ...\tLlegir Més »\nJornada de Neteja Alegre 2019 amb la Marató de TV3\n14 novembre, 2019\tComentaris tancats a Jornada de Neteja Alegre 2019 amb la Marató de TV3\nDes de fa uns anys es realitza una acció comuna a tot Europa per a conscienciar sobre la quantitat de residus que llencem de forma incontrolada a la natura i promoure la recollida d’aquests residus abocats il·legalment als boscos, platges, marges de rius, etc. Aquestes jornades populars és porten a terme a nivell Europeu en el mes de maig. Tanmateix, ...\tLlegir Més »\nDonem una “Llar als Ratspenats”\n12 novembre, 2019\tComentaris tancats a Donem una “Llar als Ratspenats”\nActivitat dirigida als amants dels ratpenats i a tots els participants de la festa del Medi ambient a Sant Quirze del Vallès, que van construir refugis per a ratpenats. Ha arribat l’hora de col·locar-les a un lloc idoni perquè els nostres petits amics voladors nocturns les puguin utilitzar. Farem una breu explicació de la seva vida misteriosa i com podem col·locar els ...\tLlegir Més »\nActes de celebració del Centenari Josep Brossa\n10 novembre, 2019\tComentaris tancats a Actes de celebració del Centenari Josep Brossa\nEspai FOC s’ha adherit als actes del CENTENARI JOAN BROSSA, amb dues activitats que hem preparat per aquest mes de novembre: Exposició: LLEGAT BROSSIÀ, que inaugurarem el dilluns dia 11 de novembre, a 2/4 de 9 del vespre, amb una breu lectura de poemes. LLEGIM BROSSA, lectura d’una selecció de poemes de Joan Brossa. Dijous dia 14 de novembre a 2/4 de ...\tLlegir Més »\n“A Sant Quirze hi ha coses per explicar” – Jaume Barberà, autor de “Descobrint Sabadell”\n8 novembre, 2019\tComentaris tancats a “A Sant Quirze hi ha coses per explicar” – Jaume Barberà, autor de “Descobrint Sabadell”\nL’escriptor resident a Sant Quirze del Vallès Jaume Barberà ha passat aquesta setmana pels micròfons d'”El safareig de la Julita”, el programa que fa elsot.cat a Ràdio Sant Quirze. Barberà, nascut a Sabadell però empadronat a Sant Quirze des de 1973, ha publicat el llibre “Descobrint Sabadell”, el seu sisè llibre en solitari. Un llibre que aprofundeix en la història de ...\tLlegir Més »\nPàgina 12 de 23« Primer...«1011121314\t»\t20...Últim »


Declaració després de la reunió trilateral entre la UE, Rússia i Ucraïna sobre seguretat energètica - Reporter de la UE\nComunicat després de la reunió trilateral entre la UE, Rússia i Ucraïna sobre la seguretat energètica\nDivendres passat (30 maig) va tenir lloc a Berlín una reunió trilateral sobre seguretat energètica entre el comissari d'Energia de la UE, Oettinger, el ministre rus d'Energia Novak i el ministre ucraïnès d'Energia, Prodan. S'ha aconseguit un major progrés. Naftogaz ha demostrat que han transferit $ 786 milions del seu compte a un banc corresponent. Tanmateix, donat els patrons de la transferència, els diners encara no s'han atribuït al compte de Gazprom. L’import de 786m $ cobreix les factures impagades del gas lliurat al febrer i al març. S'espera que els diners s’abonin al compte de Gazprom d’aquest dilluns al matí. Partint d’aquest fet, les parts van acordar reunir-se per debatre el dilluns (2 de juny) a Brussel·les. L’objectiu és trobar una solució sobre els preus i els sistemes de pagament.\nTemes relacionats:destacatFul-imatgeGazpromNaftogazMinistre d'Energia de Rússia, NovakEl ministre ucraïnès d'Energia, Prodanfactures de gasos no remuneradesfactures impagades\nParlament Europeu ha d'esdevenir un campió dels drets de l'infant, diu Visió Mundial\n#Gazprom: Vestager deixa a Rússia fora del ganxo?


La incertesa pels possibles pactes marca el final d'una campanya que ha anivellat posicions - Regió7 :: El Diari de la Catalunya Central\nLa incertesa pels possibles pactes marca el final d'una campanya que ha anivellat posicions\nEls candidats lluiten pel vot dels indecisos, després que les últimes enquestes publicades escurcin distàncies entre els partits\nagències | madrid/barcelona/valència 19.12.2015 | 09:33\nIglesias va fer el darrer discurs a València Kai F rsterling/efe\nRivera va fer l´últim míting a Madrid\nSánchez va ser a Barcelona, anit\nRajoy va tancar la campanya a València\nLa lluita pel vot dels indecisos i els possibles pactes postelectorals van centrar l'última jornada de la campanya electoral que es va celebrar ahir. I és que convèncer els indecisos sembla que serà clau en el comicis de demà. Les últimes enquestes publicades mantenen la victòria del PP però en canvi preveuen una aferrissada lluita pel segon lloc entre el PSOE i Podem mentre releguen a una mica més de distància Ciutadans, i per això ahir els diferents partits van insistir a marcar perfil i plantejar possibles pactes postelectorals.\nEn aquest sentit, el president del govern i candidat del PP a la reelecció, Mariano Rajoy, va instar els espanyols que si no volen una coalició de partits que porti el país "a la ruïna" votin el PP perquè, segons va assegurar, "és un valor segur" que "donarà la cara".\nRajoy va ser al míting de tancament de campanya del PP valencià i davant unes 5.000 persones va destacar que "l'única batalla perduda és la que no es dóna" i va defensar que la victòria "és de qui treballa per ella, de qui té fe, lluita, es creu el que fa i diu: estic disposat a guanyar i vaig a guanyar, i això és el que passarà diumenge". "No estem per jugar a la ruleta russa ni per fer operacions que no se sap on condueixen", va afirmar Rajoy, que va assenyalar que governar "és molt difícil", i a l'hora de triar, va afirmar, cal tenir en compte que qui ha de prendre les decisions "està sol".\nRajoy va dir que cal veure "qui són els que poden prendre" decisions "després d'escoltar a qui cal escoltar", i va advertir que Espanya no està "per fer malbé el fet ni llençar per la borda l'esforç i els sacrificis dels espanyols".\nPer la seva banda, també va revelar les seves intencions, si no guanya les eleccions, el candidat de Ciutadans, Albert Rivera, que va subratllar que si no pot governar des de l'oposició s'abstindrà perquè formi govern el que guanyi les eleccions, PP o PSOE, i va demanar a aquests dos partits que es "mullin" i diguin que faran i si deixarien governar a Ciutadans en el cas que guanyi.\nAmb un míting a Madrid Rivera va tancar la seva campanya electoral i va assegurar que tot i abstenir-se per facilitar la investidura d'un president del PP o del PSOE vetarà Podem perquè "votarà en contra" d'aquells que tinguin al seu full de ruta un referèndum separatista. Va insistir que el seu partit no permetrà un referèndum que vulgui "trencar" Espanya.\nRivera va insistir que no donarà suport ni el líder del PP, Mariano Rajoy, ni al del PSOE, Pedro Sánchez, perquè són governs en els que no creu, i els va demanar que diguin clar si faran un "pacte que permeti mantenir la decadència" i impedir que governi Ciutadans.\nEl candidat del PSOE, Pedro Sánchez, va fer una crida a Catalunya perquè sigui "punta de llança del canvi" el pròxim 20 de desembre, mitjançant un resultat "extraordinari" que serveixi perquè el socialisme"tregui targeta vermella" a Mariano Rajoy. Alhora, també va aprofitar el tram final de la campanya per denunciar un pacte a tres bandes (PP, C's i Podem) contra el partit socialista. Sánchez va participar en el míting de tancament de campanya del PSC davant 3.500 persones al Pavelló Municipal Vall d'Hebron de Barcelona on van assegurar que "Catalunya serà la punta de llança i avantguarda per accelerar el canvi polític que liderarem els socialistes el 20D. Per a mi i per al conjunt del socialisme és fonamental que tinguem un extraordinari resultat aquí i sigui punta de llança del canvi".\nEntre crits de "president" dels militants presents al pavelló, Sánchez va evidenciar el seu "orgull" de ser socialista, encara més quan "durant aquesta campanya n'hi ha hagut molts que han volgut apartar el PSOE de la carrera". Així, va denunciar el "front antiPSOE" format per PP, Ciutadans i Podem. "Però aquí està el PSOE en peu -va advertir- i guanyarem les eleccions. No som un partit acabat de crear, som una organització amb 137 anys d'història".\n"En aquestes eleccions és clar. Hi ha colors complementaris, el blau, el taronja i el morat, el front antiPSOE. Però només el color vermell portarà el canvi a Espanya. Ni taronja, ni morat: el diumenge, targeta vermella a Rajoy!", va exclamar Sánchez, que va fer broma amb el fet que "en època nadalenca sempre cal posar-se sempre alguna cosa vermella perquè doni sort".\nSánchez va fer una crida als socialistes a "donar-ho tot" en les eleccions de demà, per guanyar ciutat a ciutat, poble a poble, carrer a carrer, "porta a porta" i "conquistar el nostre futur, perquè el futur no està escrit, l'escriuran els socialistes".\nEl líder del PSOE va ironitzar amb el fet que Rajoy estigui "enfadat" amb ell després del debat. "No ho entenc -va afegir-, perquè només li vaig dir allò que milions d'espanyols estan pensant. Però ja sabeu com és la dreta espanyola, es poden pensar les coses, però no dir-les".\nPerquè "qui no va dimitir fa dos anys per enviar-li un SMS a Bárcenas, el farem dimitir votant socialista", va dir. "S'enfaden perquè parlem clar. Un got és un got i un plat és un plat. I un sobre és un sobre, senyor Rajoy".\nFinalment, el candidat de Podem a la Presidència del Govern, Pablo Iglesias, va animar ahir els simpatitzants del seu partit a anar a les urnes el diumenge perquè per primera vegada -va dir- "cada vot compta" i perquè "ja no hi ha excuses per votar amb la pinça al nas" o "almenys dolent".\nEl líder de Podem va posar en peu en diverses ocasions a les més de 9.000 persones que abarrotaven el pavelló de la Font de Sant Lluís de València, conegut com La Fonteta, en el míting de tancament de la campanya de la llista conjunta de Compromís i Podem, en què va tractar de convèncer als indecisosassegurant que "cada vot compta" i "acosta més la possibilitat de canvi".\n"Jo no sóc creient, però m'encanta el Nadal. Imagineu una nit de Nadal en què les rialles i les nadales tinguin a veure amb què els hem donat una lliçó. Anem a aconseguir-ho", va vaticinar després de mostrar-se molt optimista davant la possibilitat que Podem i la "gent corrent" pot donar "una lliçó als poderosos, a la seva supèrbia i als seus crits".


Un tel als ulls: Web de la setmana: els reis de l'eina?\nCom que per aquí no sabem el què és la inversió en obres publiques per part dels amos he vist en aquest web màquines per mi del tot desconegudes.\n10 de febrer de 2012 a les 8:19\nM'ha agradat molt la web!\n10 de febrer de 2012 a les 8:44\nDe la Sandvik són el meu xerrac i un grapat de bones escarpres.\n"Yo, para ser feliz..." que cantava aquell, més que un camió voldria una versàtil Manitou.\n10 de febrer de 2012 a les 8:56\nHome MARTELL, gust de "veure't", per poder clissar alguna d'aquestes màquines t'hauries de desplaçar a pedreres, mines, ferreries ... zones on la gent no sol fer turisme, i encara no ho comprenc. Prescindint-ne de la seva bondat, les trobo fascinants.\nCasiopea ;) gràcies, i cuida't!\nGirbén hahaha, podem fer una versió .) Per cert que, després de llegir-te, m'ha vingut al cap rumiar el perquè tinc aquesta fixació amb les eines i la maquinària industrial, fixació que he tingut tota la vida. I és, de ben segur, que els meus primers "tebeos" foren els catàlegs del despatx del pare, que treballava a can Tarragona, al carrer Casp. Ja ho veus, psicoanàlisi en directe! Gràcies! :)\n10 de febrer de 2012 a les 10:02\nJo són dos terrenys dels quals no tinc gaire formació: la publicitat i les eines de ferrateria. En qualsevol cas, me'n alegro que et facin gaudir.\nClidi, apunta: Ferreteria Jané (al Passeig Maragall abans la plaça). Un lloc on, per decisió de l'hereu, els dependents són sàvies dependentes; dones que ho saben tot de tota mena de materials.\nI, buf, quins records de can Tarragona, els introductors del lleuger alumini a casa nostra. Si ma mare no fos de tirar-ho tot encara rescataria alguna factura signada pel senyor Vilardosa.\n10 de febrer de 2012 a les 11:15\nvaig cap allà que aquestes coses em posen.....de bon humor eh!!!\n10 de febrer de 2012 a les 14:06\nEn aquests moments, empreses grans o (sobre tot) petites han de fotre els webs sobre la taula si volen tirar endavant.\nSempre m'ha atret la cosa de la ferreteria i el bricolatge, però malauradament no estic cridat a ser un virtuós del tornabís.\n10 de febrer de 2012 a les 20:35\n11 de febrer de 2012 a les 12:00\nNo és un tema que em provoqui especial excitació... però aquest web és excel.lent!\n11 de febrer de 2012 a les 18:05\nEduard Ariza doncs són dos mons, la publicitat i el bricolatge, que mouen molts recursos. A més, la primera, és una de les fórmules que hi ha més eficaces per fer arribar missatges i models de vida.\ngarbi24 mmmmm sexiiiiiis ;P\nGregori Samsa no hi pateixis, és important que hi hagi gent que no en sàpiga, així es guanyen la vida els lampistes, fusters i la resta ;)\nFrancesc Puigcarbó oi? moltes gràcies :)\nel pensador gràcies per l'avís, malauradament en el moment i l'hora havia d'estar en un altre acte, en defensa d'una escola, l'Esparreguera 2, que el departament vol tancar tant sí, com sí. Espero que hagi anat molt bé.\nFerran veus? si una cosa no té perquè treure l'altra :)\n12 de febrer de 2012 a les 23:31


L'Esquerra de l'Eixample reconegut com el millor barri del món 2020 | M'agrada Catalunya\nMatadepera es converteix en el municipi més ric de tot...\nSabeu que eren les Fondes dels Sisos on es va...\nSegons la revista Time Out internacional que cada any elabora un rànquing dels millors barris del món, aquest any la primera posició l’ocupa un barri de la ciutat de Barcelona, l’Esquerra de l’Eixample, seguit de Downtown de Los Angeles i Sham Shui Po de Hong Kong en tercera posició. En el lloc 21 trobarem el barri de Lavapiés de Madrid.\nEntre els aspectes que té en compte el “The 40 coolest neighbourhoods in the world“ per decidir quins són els 40 millors veïnats del món estan la cultura local, la gastronomia, l’oferta d’oci i l’amabilitat de la seva gent sobretot en aquest any de pandèmia de la Covid-19.\nPer elaborar aquesta llista, es basen en les opinions dels veïns de les ciutats. Més de 38.000 persones de tot el món participen de les enquestes per poder classificar els barris de les ciutats. Aquest any a causa de la Covid-19 també s’ha tingut en compte el suport que li ha donat la gent al comerç local que representa l’ànima de la ciutat.\nEls organitzadors d’aquest rànquing ressalten que l’Esquerra de l’Eixample encara que és un barri residencial de la capital catalana, ha demostrat un gran esperit comunitari en aquest any tan difícil per a tothom, amb iniciatives com:\nHidrogel Sessions que promovia l’organització de concerts, celebracions o balls des dels balcons durant el confinament. Un dels que es va voler sumar a aquesta iniciativa, encara que ho va fer des d’un altre barri, va ser el recentment desaparegut Pau Donés.\nEspais Germanetes, un projecte veïnal entre els barris de Sant Antoni i l’Esquerra de l’Eixample, un lloc de trobada per dialogar sobre el barri, les seves problemàtiques, i construir solucions innovadores mitjançant processos de ciutadania activa.\nOdd Kiosk, el primer quiosc del món dedicat a la cultura queer, per apropar-se a la cultura i l’art del col·lectiu LGTBIQ+. Al carrer València cantonada a Enric Granados a part de trobar la premsa diària com a qualsevol quiosc, també trobarem revistes especialitzades per aquest col·lectiu.\nA l’Esquerra de l’Eixample podem trobar jocs d’esbarjo com el Parc de Joan Miró, un dels millors centres hospitalaris de Catalunya com és el Clínic o un mercat municipal centenari com el Mercat del Ninot, espais culturals com el recinte de l’antiga presó Model o la Universitat de Barcelona amb els seus jardins.\nEls 40 millors barris del món (The 40 coolest neighbourhoods in the world)\n23. Narvarte, Mexico D.F.\nby M'agrada Catalunya 10 hores 8 hores